Psalmowo 56 - Holy Bible [Ewe Bible 1913] - (Psa 56)\nDawid ƒe ha ɖe futamee na henɔ la, ne woadzi ɖe „Ahɔ̃ne tsi nu maƒo le didiƒe“ ƒe gbe nu, nu le esime Filistitɔwo lée le Gat.\nMawu, ve nunye, elabena amegbetɔwo lɔ gbɔgbɔtsixe ɖe ƒo ɖe ŋunye, eye woxaxam ɖo le aʋa wɔm kplim ɣeawokatãɣi!\nNye ketɔwo lɔ gbɔgbɔtsixe ɖe ƒo ɖaa; eye amesiwo tsɔ dada le aʋa wóm kplim la, sɔ gbɔ ŋutɔ.\nNe vɔvɔ̃ ɖom la, meɖoa ŋu ɖe ŋuwò.\nMawu ana be, makafu yeƒe nyia la; Mawu ŋu maɖo ŋu ɖo, nyemavɔ̃ o, nuka ŋutilã awɔm ma?\nWole nya trɔm nam gbesiagbe; eye woƒe susuwo katã nye be, woawo vɔ̃ ɖe ŋunye.\nWokpe ta, wode xa, eye wole ŋku ɖem ɖe nye afɔkpodzi, abe alesi wole nye luʋɔ yome dimee ene.\nƉe woasi le woƒe nu vɔ̃ɖi wɔwɔ la ta? Mawu, xlã dukɔwo ɖe anyi le dɔmedzoe me!\nWòe xlẽ nye sisiƒewo, eɖe nye aɖatsiwo wò goe me! Ɖe mèŋlɔ wo ɖe wò agbalẽ me oa?\nEkema nye futɔwo agbugbɔ ɖe megbe le gbesigbe mayɔ wo. Menya esia be, Mawu le dzinye.\nMawu ana be, makafu nya la, Yehowa ana be, makafu nya la.\nMawu ŋu mele ŋu ɖom ɖo, nyemavɔ̃ o; nuka amegbetɔ awɔm ma?\nMawu, menyi adzɔgbeɖefe le asiwo, matsɔ akpeɖavɔsa axee na wò.\nElabena èɖe nye luʋɔ tso ku me, eye nèxɔ na nye afɔwo tso nukikli me, ne mazɔ le Mawu ŋku me le agbagbeawo ƒe kekeli me.


Hehe Ka Ƒomevi Xɔxɔe Ana Agbe Nadze Edzi na Wò?\nGbetakpɔxɔ—Tata Si Míesrɔ̃na | October 15, 2005\nGBE BUBU Albanian Arabic Bengali Bicol Bislama Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Gujarati Haitian Creole Hiligaynon Hungarian Igbo Indonesian Italian Japanese Kannada Kinyarwanda Kirghiz Korean Latvian Lithuanian Malagasy Malayalam Myanmar Norwegian Ossetian Pangasinan Papiamento (Aruba) Papiamento (Curaçao) Polish Portuguese Punjabi Rarotongan Romanian Samoan Sepedi Setswana Shona Silozi Sinhala Slovak Slovenian Spanish Sranantongo Swahili Swedish Tagalog Telugu Thai Tshiluba Tsonga Turkish Twi Ukrainian Urdu Vietnamese\nÐE KUXI aɖewo gbɔ kpɔkpɔ sesẽ na wò kpɔ ale gbegbe be mèkpɔ goléƒe aɖeke o, eye nèse le ɖokuiwo me ko abe tɔsisi aɖee lé wò kplɔ dzo yinae enea? Wò ya de ŋugble le fukpekpe si gbegbe wòate ŋu ahe vɛ ne mèkpɔ kuxi mawo dometɔ ɖeka alo geɖe gbɔ nyuie o ŋu kpɔ! Womedzi mía dometɔ aɖeke kple ŋutete be wòakpɔ kuxiwo gbɔ dzidzedzetɔe, ahawɔ nyametsotso nyuiwo ɣesiaɣi o. Esia tae hehe nyui xɔxɔ le vevie ɖo. Afikae nàte ŋu akpɔ hehe si ana nàkpɔ agbemekuxiwo gbɔ dzidzedzetɔe le?\nAme geɖe, ɖeviwo kple tsitsiawo siaa, gblɔna be agbalẽnyanya le vevie ŋutɔ. Agbalẽnyalagã aɖewo kura gɔ̃ hã gblɔ be “yewoka ɖe edzi ŋutɔŋutɔ be ne ame mede suku kɔkɔ o la, mate ŋu akpɔ dɔ ɖɔʋu aɖeke awɔ o.” Ke hã, amegbetɔ ƒe nuhiahiã aɖewo li siwo gbɔ agbalẽnyanya mate ŋu akpɔ o. Le kpɔɖeŋu me, ɖe suku geɖe dede ate ŋu ana nàzu dzila, srɔ̃tɔ, alo xɔlɔ̃ ɖɔʋua? Le nyateƒe me la, amesiwo ŋu wodea bubui le woƒe agbalẽnyanya deŋgɔ ta dometɔ aɖewo ate ŋu ava zu ame gbegblẽwo, woƒe ƒomewo agbã, alo woawu wo ɖokui kura gɔ̃ hã.\nAme aɖewo trɔ ɖe subɔsubɔhawo ŋu be yewoaxɔ mɔfiafia, gake dzi koe va ɖe le wo ƒo elabena womekpɔ aɖaŋuɖoɖo wɔdɔ si ana woakpɔ agbemekuxiwo gbɔ o. Esi Emilia * si nye Mexicotɔ nɔ esia ŋuti nuteƒekpɔkpɔ gblɔm la, egblɔ be: “Ƒe 15 ye nye esia si mese le ɖokuinye me be mía kple srɔ̃nye míagate ŋu anɔ anyi ayi ŋgɔe o. Míewɔa dzre ɣesiaɣi. Nyemete ŋu na wòdzudzɔ ahanono o. Enuenu la, megblẽna mía vi sueawo ɖeɖe ɖe aƒeme henɔa tsatsam nɔa srɔ̃nyea dim. Nye dzi sea veve ale gbegbe. Mede sɔleme zi geɖe be maxɔ aɖaŋuɖoɖo si ana makpɔ kuxia gbɔ. Togbɔ be woxlẽa Biblia ɣeaɖewoɣi hã la, nyemese aɖaŋuɖoɖo aɖeke si ku ɖe nye kuxia ŋu tẽ kpɔ o; eye ame aɖeke hã mete ɖe ŋunye kpɔ gblɔ nusi hiã be mawɔ nam o. Anyinɔnɔ ɖe sɔlemexɔ me hena ɣeyiɣi aɖe, agbugbɔ anɔ gbedodoɖa aɖewo gblɔm, mena dzidzemem o.” Dzi ate ŋu aɖe le ame aɖewo ƒo ne wokpɔe be woa ŋutɔwo woƒe subɔsubɔha ŋgɔnɔlawo mele agbe nyui aɖeke kura nɔm o. Le esia taa, ame geɖe megakana ɖe subɔsubɔhawo ƒe nufiafia alo hehe si wonana dzi, be ana yewoakpɔ dzidzedze le agbe me o.\nEyata, ɖewohĩ àbia ɖokuiwò be, ‘Hehe ka ƒomevie wòle be maxɔ be makpɔ dzidzedze le agbe me?’ Ðe Kristotɔnyenye vavãtɔ ate ŋu ana woakpɔ nyabiase vevi sia ƒe ŋuɖoɖoa? Míadzro nya sia me le nyati si kplɔe ɖo me.\n^ mm. 4 Míetrɔ ŋkɔ aɖewo.\nƉoe Ɖe Amewo Ɖoe Ɖe Amewo Hehe Ka Ƒomevi Xɔxɔe Ana Agbe Nadze Edzi na Wò?\nw05 10/15 axa 3\nXɔ Hehe Nyuitɔ Kekeake si Li!\nYehowa Magblẽ Wò Ði Akpɔ Gbeɖe O\nƑe Alafa Gbãtɔ Me Yudatɔ Geɖe Va Zu Kristotɔwo\nYehowa ƒe Nya Dzo Ʋĩ Yi “Hɔ̃ ƒe Anyigba” Dzi\nKpɔ Nyuie Be Nàgava Zu Ðokuidoɖedzila O\nYi Edzi Nàbɔbɔ Ðokuiwò Ŋutɔŋutɔ\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA October 15, 2005\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA October 15, 2005\nGBETAKPƆXƆ—TATA SI MÍESRƆ̃NA October 15, 2005


Nyaɖeɖefia 4 - Holy Bible [Ewe Bible 1913] - (Nya 4)\nNusia wo megbe la mekpɔ, eye kpɔ ɖa, ʋɔtrua ɖe le ʋuʋu le dziƒo, eye gbe gbãtɔ, si mese la, ƒo nu kplim abe kpẽ ƒe gbeɖiɖi ene, gblɔ bena; Va dziƒo afii, eye mafia nusiwo lava ve me le esiawo megbe la wò.\nEye enumake menɔ gbɔgbɔ la me, eye kpɔ ɖa, wodo fiazikpui anyi de dziƒo, eye amea ɖe bɔbɔ nɔ fiazikpui la dzi,\neye amesi bɔbɔ nɔ edzi la ŋuti le abe yaspis-kpe kple sardis-kpe ene, eye anyieʋɔ, si ŋuti le abe smaragd-kpe ene la, ƒo xlã fiazikpui la.\nEye zikpui blave vɔ ene ƒo xlã fiazikpui la, eye amegã xoxo blave vɔ ene bɔbɔ nɔ zikpuiwo dzi, eye wodo awu ʋlaya ɣiwo, eye sikafiakukuwo le wo ta.\nEye dzikedzowo kple dziɖegbewo kple gbeɖiɖiwo do tso fiazikpui la me. Eye dzokakati adre le bibim le fiazikpui la ŋgɔ, woawoe nye Mawu ƒe gbɔgbɔ adreawo;\neye atsiaƒu, si me ka abe kristalo lãlɛ ene la, le fiazikpui la ŋgɔ, eye nu gbagbe ene, siwo ŋgɔgbe kple megbe yɔ fũ kple ŋkuwo la, le fiazikpui la titina, eye woƒo xlã fiazikpui la hã.\nEye nu gbagbe gbãtɔ le abe dzata ene, eye nu gbagbe evelia le abe nyitsu ene, eye nu gbagbe etɔ̃lia ƒe mo le abe ame ƒe mo ene, eye nu gbagbe enelia le abe hɔ̃, si le dzodzom ene.\nEye ne nu gbagbeawo le ŋutikɔkɔe kple bubu kple akpedada tsɔm na amesi bɔbɔ nɔ fiazikpui la dzi, amesi le agbe tso mavɔ me yi ɖe mavɔ me la,\nekema amegã xoxo blave vɔ eneawo tsyɔa mo anyi ɖe amesi bɔbɔ nɔ fiazikpui dzi la ƒe ŋku me, eye woɖea ta agu na amesi le agbe tso mavɔ me yi ɖe mavɔ me, eye wotsɔa woƒe fiakukuawo dana de fiazikpui la ŋgɔ henɔa gbɔgblɔm bena:


GBE BUBU Albanian Arabic Armenian (West) Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Czech Danish Dutch Estonian Eŋlisi Eʋegbe Finnish Franse Ga German Greenlandic Hiligaynon Hungarian Indonesian Italian Japanese Korean Latvian Lithuanian Malagasy Malayalam Papiamento (Curaçao) Polish Portuguese Romanian Samoan Setswana Shona Slovak Slovenian Spanish Sranantongo Swahili Thai Turkish Ukrainian Urdu Vietnamese Zulu\nLe ƒe 1638 me la, Poland sewɔtakpekpe tu nu kple subɔsubɔha sue aɖe si woyɔna be Poland Nɔvihabɔbɔ la vevie. Wogbã ƒuƒoƒoa ƒe sɔlemexɔ kple agbalẽtaƒe. Wotu Yunivɛsiti si nɔ Raków eye wonya nufialagãawo de gbe.\nLe ƒe blaeve megbe la, sewɔtakpekpea gaɖe afɔ bubu. Eɖe gbe na ƒuƒoƒoa me tɔ ɖesiaɖe, siwo ƒe agbɔsɔsɔme anɔ 10,000 alo wu nenema la be woadzo le dukɔa me. Aleke wɔ nɔnɔmewo va trɔ alea gbegbe le dukɔ si wobuna ɣemaɣi be enye dukɔ siwo ɖea mɔ ɖe nu ŋu wu le Europa katã dometɔ ɖeka la me? Nukae Poland Nɔvihabɔbɔa wɔ si ta wòle be woawɔ nu ɖe wo ŋu alea?\nNYA bliboa ƒe gɔmedzedzee nye masɔmasɔ sesẽ aɖe si do mo ɖa le Poland ƒe Kalvintɔwo ƒe Sɔlemeha la me. Nusi koŋue he dzrea vɛ enye Mawuɖekaetɔ̃ nufiafia la. Ha aɖe si woɖo ɖe haa me si tsɔa ɖe le nukpɔsusu yeyewo me ƒe ŋgɔnɔlawo gbe nufiafia la be metso Ŋɔŋlɔawo me o. Esia na dzi ku sɔlemehaŋgɔlawo eye ha si lɔ̃a nukpɔsusu yeyea me nɔlawo ɖe ɖa le wo ŋu.\nKalvintɔwo tsɔ ŋkɔ na tsitretsiɖeŋulaawo be Ariustɔwo, * gake ƒuƒoƒo yeyea me tɔwo yɔa wo ɖokui be Kristotɔwo alo Poland Nɔvihabɔbɔ. Wogayɔa wo hã be Socinustɔwo, le esi Italytɔ Laelius Socinus, si dzi Servetus kpɔ ŋusẽ ɖo, eye wònye amesi ƒe nyruiyɔvi, Faustus Socinus, zɔ mɔ yi Poland va zu ame ŋkuta le ƒuƒoƒoa me ta.\nƔemaɣi la, Polandtɔ ame ŋkuta Jan Sienieński, dze agbagba be yeadi nɔƒe si wòyɔ be “modzeanyi teƒe si sa ɖe aga” na xɔseha yeyea be wòanɔ afima atsi. Le mɔnukpɔkpɔ tɔxɛ si Poland fia na Sienieński ŋudɔwɔwɔ me la, etso Raków du si va zu Socinus-subɔsubɔa ƒe ta le Poland. Sienieński na mɔnukpɔkpɔ geɖe Raków dumeviawo, hekpe ɖe subɔsubɔblɔɖe ŋu.\nAsinudɔwɔlawo, ɖɔktawo, atikedzralawo, dumeviwo, kple ame ŋkutawo tso subɔsubɔha vovovowo me va du yeyea me. Gakpe ɖe eŋu la, dumegãwo tso Poland, Lithuania, Transylvania, France, kple England gɔ̃ hã va kɔ ɖi bibibi. Gake menye vavala yeye siawo katãe xɔ Socinustɔwo ƒe dzixɔsewo dzi se o; eyata le ƒe etɔ̃ siwo kplɔe ɖo, tso ƒe 1569 va ɖo 1572 me la, Raków va zu du si me woʋlia mawunya ŋuti nyawo le ɣesiaɣi. Nukae do tso eme?\nAƒe si Me Ma\nSocinus ƒuƒoƒoa ŋutɔ hã va ma, amesiwo lé ha la ƒe sewo me ɖe asi ɖikaa le akpa ɖeka eye amesiwo le eme ɖewoɖewoe hã le akpa bubu. Togbɔ be vovototo nɔ wo me hã la, woƒe dzixɔsewo ɖe dzesi. Wogbe Mawuɖekaetɔ̃ nufiafia la; wogbe tsidedeta na vidzĩwo; wometsɔa tu o eye womehea dunya o. * Azɔ hã womeda asi ɖe edzi be teƒe aɖe li nye dzomavɔ afisi wowɔa funyafunya ame le o. Gawu la, wogbe subɔsubɔkɔnu nyanyɛwo.\nKalvintɔwo kple Katolikotɔwo ƒe osɔfowo siaa he yometiti sesẽ va ƒuƒoƒoa dzii, gake Socinus hameviwo wɔ subɔsubɔblɔɖe si ŋu Poland fiawo abe Sigismund II, Augustus kple Stephen Báthory ɖe mɔ ɖo ŋudɔ hefia woƒe dzixɔsewo.\nDɔ Ðedzesi si Budny Wɔ\nKalvintɔwo ƒe Biblia gɔmeɖeɖe si ame geɖe zãna le ɣemaɣiwo me menɔ exlẽla geɖe ƒe nuhiahiãwo gbɔ kpɔm o. Menye gbegbɔgblɔ siwo me woŋlɔ Biblia ɖo gbã mee woɖe egɔme tsoe o, ke Latingbe me Vulgate Biblia gɔmeɖeɖe kple Fransegbe me gɔmeɖeɖe si nɔ anyi ɣemaɣi mee woɖe egɔme tsoe. Agbalẽ aɖe gblɔ be: “Nyateƒetoto kple nukpɔsusuawo tututu medze o le atsyã si wodi be yewoade eme ta.” Wova wɔ vodada geɖe. Eyata wokpe agbalẽnyala nyanyɛ aɖe si ŋkɔe nye Szymon Budny be wòava ɖɔ vodadaawo ɖo le gɔmeɖeɖea me. Etso nya me be anɔ bɔbɔe wu be yeagbugbɔ egɔme aɖe yeyee kura tsɔ wu be yeaɖɔ xoxoa ɖo. Budny dze dɔa wɔwɔ gɔme le ƒe 1567 me lɔƒo.\nEsi Budny nɔ egɔme ɖem la, elé ŋku ɖe nya ɖesiaɖe kple nya bubu siwo ɖi wo ŋu nyuie ale gbegbe be ame aɖeke mewɔe le Poland nenema kpɔ o. Afisi Hebrigbe me nyaa gɔmeɖeɖe sesẽ le la, eɖea egɔme nya ɖe nya dzi hedenɛ axadzinuŋɔŋlɔ me. Ne ehiã la, etoa nya yeyewo vanɛ eye wòdzea agbagba zãa Polandgbe me nya bɔbɔe siwo wozãna le eƒe ɣeyiɣia me. Eƒe taɖodzinue nye be yeaɖe Biblia gɔme le anukwareɖiɖi me wòade pɛpɛpɛ na exlẽlawo.\nWota Budny ƒe Biblia gɔmeɖeɖe bliboa le ƒe 1572 me. Gake amesiwo ta Hela Ŋɔŋlɔa si gɔme wòɖe la tɔtɔ gɔmeɖeɖea. Dzi meɖe le Budny ƒo o, egbugbɔ trɔ asi le gɔmeɖeɖea ŋu hewu enu le ƒe eve megbe. Budny ƒe Hela Ŋɔŋlɔawo si gɔme wòɖe nyuie la nyo sasasã wu Polangbe me gɔmeɖeɖe tsãtɔawo. Tsɔ kpe ɖe eŋu la, egbugbɔ Mawu ƒe ŋkɔ Yehowa ɖo afisiwo wòdze le le teƒe geɖe.\nLe ƒe alafa 16 lia ƒe nuwuwu kple ƒe alafa 17 lia ƒe ƒe blaetɔ̃ gbãtɔawo me la, Raków, si nye afisi koŋ ƒuƒoƒoa le va zu mawusubɔsubɔnyawo kple agbalẽ srɔ̃ƒe. Poland Nɔvihabɔbɔa kplɔlawo kple agbalẽŋlɔlawo ta woƒe traktwo kple agbalẽ bubuwo le afima.\nWodo Agbalẽsɔsrɔ̃ Ðe Ŋgɔ\nPoland Nɔvihabɔbɔa ƒe agbalẽtadɔa te zɔ ɖeɖe le ƒe 1600 me lɔƒo esime woɖo agbalẽtaƒe ɖe Raków. Wote ŋu taa agbalẽ sue kple gãawo siaa le agbalẽtamɔ̃a dzi le gbegbɔgblɔ vovovowo me. Eteƒe medidi o Raków gbalẽtaƒea va nɔ ka ɖeka dzi kple nyuitɔ kekeake le Europa. Woxɔe se be le ƒe 40 siwo kplɔe ɖo me la, wota agbalẽ vovovo 200 le agbalẽtamɔ̃ ma dzi. Pepawɔƒe aɖe si nye Poland Nɔvihabɔbɔa tɔ si te ɖe agbalẽtaƒea ŋu wɔa pepa nyuitɔ kekeake wotsɔ taa agbalẽwoe.\nPoland Nɔvihabɔbɔa kpɔe be ehiã be yewoafia nu yewo havi xɔsetɔwo kple ame bubuwo siaa woanya agbalẽ. Ema ta woɖo Raków Yunivɛsiti le ƒe 1602 me. Poland Nɔvihabɔbɔa me tɔwo ƒe viŋutsuwo kple Katoliko kpakple Protestant ŋutsuviwo de suku le afima. Togbɔ be yunivɛsitia nye mawunyaŋutinunya ƒe hehexɔƒe hã la, menye mawunya koe wofiana o. Dutagbewo, agbenyuinɔnɔ, ŋutinya, se, nuŋububu, dzɔdzɔmeŋutinunya, ganyawo ŋuti nusɔsrɔ̃, akɔnta, atikeŋutinusɔsrɔ̃, kple lãmesẽfefe hã le sukunusɔsrɔ̃a me. Agbalẽdzraɖoƒe gã aɖe nɔ yunivɛsiti la si, eye agbalẽtaƒe si le dua mee na be wònɔ lolom ɖe edzi.\nEsi woge ɖe ƒe alafa 17 lia me la, edze abe ɖe Poland Nɔvihabɔbɔa ayi edzi akpɔ dzidzedze ene. Gake meva nɔ nenema o.\nSɔlemeha la Kple Dukɔa Tso Ðe Wo Ŋu\nZbigniew Ogonowski, si le Poland Dzɔdzɔmeŋutinunya Srɔ̃ƒe ɖe nu me be: “Le ƒe alafa 17 lia ƒe ƒe blaetɔ̃ lia ƒe nuwuwu la, nuwo te gbegblẽ kabakaba na Ariustɔwo le Poland.” Katolikoha la ƒe nunɔlawo ƒe tsitretsiɖeŋu si nɔ dzidzim ɖe dzi koŋue he nusia vɛ. Osɔfoawo to mɔ ɖesiaɖe si woate ŋui dzi be yewoagblẽ Poland Nɔvihabɔbɔa ŋu, wogblɔa wo ŋu gblẽnyawo eye wotaa wo ɖe agbalẽ me. Dziɖuɖu yeye si va le Poland gbɔe wòtso be wònɔ bɔbɔe be wotsi tre ɖe wo ŋu. Poland fia yeye, Sigismund III Vasa, nye Poland Nɔvihabɔbɔ ƒe futɔ. Fia siwo kplɔe ɖo, vevietɔ John II Casimir Vasa, hã kpe ɖe Katoliko Sɔlemeha la ŋu woxe mɔ na Poland Nɔvihabɔbɔa.\nNyawo va gblẽ ɖe edzi esi wotso Raków sukuvi ʋɛ aɖewo nu be wodo vlo atitsoga aɖe. Nudzɔdzɔ sia va zu nusi wotsɔ ɖo ŋkume henɔ te ɖe edzi tsrɔ̃ Poland Nɔvihabɔbɔa ƒe anyinɔa. Wotso Raków dua tsola nu le sewɔtakpekpea ƒe ʋɔnudrɔ̃ƒe aɖe be ‘ena be vɔ̃ɖinyenye le kakam’ esi wòkpe asi ɖe Raków Yunivɛsitia kple eƒe agbalẽtaƒea ŋu ta. Wotso Poland Nɔvihabɔbɔa nu be wowɔa dugbãnuwo, wowɔa vivimekɔnuwo, eye wonɔa agbe gbegblẽ. Sewɔtakpekpea tso nya me be woatu Raków Yunivɛsitia, eye woagbã Poland Nɔvihabɔbɔa ƒe agbalẽtaƒea kple sɔlemexɔa. Woɖe gbe na hameviawo be woadzo le dua me. Wonya yunivɛsiti nufialagãwo le dukɔa me eye ne wogbe la, woawu wo. Poland Nɔvihabɔbɔa me tɔ aɖewo ʋu yi afisi woanɔ dedie le, abe Silesia kple Slovakia ene.\nLe ƒe 1658 me la, sewɔtakpekpea de se be Poland Nɔvihabɔbɔa nadzra woƒe nunɔamesiwo eye le ƒe etɔ̃ me la woaʋu ayi duta. Emegbe wova tso ɣeyiɣi si wona wo la dzi va ɖo ƒe eve. Woawu amesiame si agblɔ be yenye ha ma me tɔ le ƒe evea megbe.\nSocinustɔ aɖewo ʋu yi Netherlands, afisi woyi woƒe agbalẽtatadɔa dzi le. Hame aɖe nɔ dɔ dzi le Transylvania vaseɖe ƒe alafa 18 lia ƒe gɔmedzedze. Le woƒe kpekpe siwo wowɔna zi etɔ̃ le kwasiɖa me me la, wodzia psalmo me hawo, wosea mawunya, eye woxlẽa katekismo si woŋlɔ tsɔ ɖea woƒe nufiafiawo mee. Be woakpɔ egbɔ be haa nayi edzi anɔ kɔkɔe la, woɖɔa wo nɔvi xɔsetɔwo ɖo, woxlɔ̃a nu wo, eye ne ehiã la, wonyaa ame le ha me.\nPoland Nɔvihabɔbɔa me nɔlawo nye Mawu ƒe Nya la srɔ̃lawo. Woke ɖe nyateƒenya xɔasi aɖewo ŋu, eye womehe ɖe megbe le efiafia ame bubuwo me o. Gake mlɔeba la, wova kaka ɖe Europa katã, eye nɔnɔmeawo yi edzi sesẽ na wo be woayi edzi alé nɔvisi. Le ɣeyiɣi aɖe megbe la, Poland Nɔvihabɔbɔa gbã keŋkeŋ.\n^ mm. 5 Arius (ƒe 250-336 M.Ŋ.) nye Alexandria nunɔla, amesi ʋli nya be Yesu le Fofoa te. Nicaea Ðaŋudetakpekpe gbe eƒe nukpɔsusua le ƒe 325 M.Ŋ. me.—Kpɔ June 22, 1989, ƒe Eŋlisigbe me Nyɔ!, axa 27.\n^ mm. 9 Kpɔ November 22, 1988 ƒe Eŋlisigbe me Nyɔ!, axa 19, “Socinustɔwo—Nukatae Wogbe Mawuɖekaetɔ̃ La?”\nAƒe si nye Socinus-megã aɖe tɔ va yi\nEtame: Raków egbea; saɖagaxɔ si wotu le ƒe 1650 me kple susu be woaɖe “Arius-subɔsubɔ” ɖesiaɖe ƒomevi ɖa; ete: Katoliko nunɔlawo tu atitsoga aɖe ɖe teƒe sia be yewoatsɔ ade dzre yewo kple Poland Nɔvihabɔbɔa dome\nƉoe Ɖe Amewo Ɖoe Ɖe Amewo “Poland Nɔvihabɔbɔ”—Nukata Woti Wo Yome?\nw00 1/1 axa 21-23


Kukuɖeɖe—Enye Mɔ Nyuitɔ si Dzi Woato Awɔ Ŋutifafa\nGbetakpɔxɔ—Tata Si Míesrɔ̃na | November 2002\nGBE BUBU Albanian Alur Arabic Armenian Armenian (West) Batak (Toba) Bengali Bicol Bislama Brazil Tokunɔgbe Bulgarian Cambodian Catalan Chavacano Chichewa Chile Tokunɔgbe Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chol Cibemba Croatian Czech Danish Dutch Ecuador Tokunɔgbe Efik Estonian Eŋlisi Eʋegbe Finnish Franse Ga Georgian German Gujarati Haitian Creole Hebrew Hiligaynon Hindi Hungarian Igbo Indonesian Isoko Italian Italy Tokunɔgbe Japanese Kabuverdianu Kannada Kikamba Kiluba Kinyarwanda Kirundi Kongo Korea Tokunɔgbe Korean Kurdish Kurmanji (Caucasus) Kurdish Kurmanji (Cyrillic) Kwanyama Latvian Lingala Lithuanian Low German Luganda Macedonian Malagasy Malay Malayalam Maltese Mam Marathi Maya Mexico Tokunɔgbe Moore Myanmar Nepali Niuean Norwegian Oromo Ossetian Pangasinan Papiamento (Aruba) Papiamento (Curaçao) Persian Peru Tokunɔgbe Polish Portuguese Portuguese (Portugal) Punjabi Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Russian Rutoro Samoan Sango Sepedi Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spain Tokunɔgbe Spanish Sranantongo Swahili Swahili (Congo) Swedish Tagalog Tahitian Tamil Tandroy Tankarana Tatar Telugu Tetun Dili Thai Tigrinya Tiv Tojolabal Tongan Tshiluba Tsonga Turkish Twi Tzeltal Ukrainian Urdu Valencian Vietnamese Wallisian Waray-Waray Wolaita Zulu\n“ŊUSẼ le kukuɖeɖewo ŋu. Woléa avu ʋunyaʋunya manɔmee, woɖea dukɔwo dome mamawo ɖa, wonaa dziɖuɖuwo kpɔa woƒe dukɔmeviwo ƒe fukpekpewo dzea sii, henaa amewo dome ƒomedodowo ɖɔna ɖo.” Aleae Deborah Tannen, si nye agbalẽŋlɔla aɖe si ƒe agbalẽwo woƒlena wu eye wòganye gbegɔmeɖela le Georgetown Yunivɛsiti le Washington, D.C., gblɔ.\nBiblia ɖo kpe edzi be kukuɖeɖe tso dzime nye mɔ nyui aɖe si dzi woato aɖɔ ƒomedodo si me gblẽ ɖo. Le kpɔɖeŋu me, le vi nudomegblẽlaa ŋuti lo si Yesu do me la, esi ɖevia trɔ gbɔ va aƒe heɖe kuku tso dzime la, fofoa lɔ̃ enumake xɔe ɖe aƒea me. (Luka 15:17-24) Ẽ, mele be ame nabu eɖokui gãe akpa be yemabɔbɔ ye ɖokui, aɖe kuku, ahabia tsɔtsɔke o. Le nyateƒe me la, kukuɖeɖe mesesẽna akpa na amesiwo bɔbɔa wo ɖokui ŋutɔŋutɔ la o.\nŊusẽ si Le Kukuɖeɖe Ŋu\nAbigail, si nye blema Israel-nyɔnu nyanu aɖe, ɖo kpɔɖeŋu aɖe ɖi si ɖe kukuɖeɖe ƒe ŋusẽ fia, togbɔ be srɔ̃a ƒe numanyomanyo si wòwɔ tae wòɖe kukua ɖo hã. Esime Dawid, si va zu Israel-fia, kple eŋumewo nɔ gbedzi la, wokpɔ Abigail srɔ̃ Nabal ƒe lãhawo ta nɛ. Gake esi Dawid ƒe ɖekakpuiwo yi ɖabia abolo kple tsi Nabal la, edzu wo heɖo wo ɖa asiƒuƒlu. Dzi ku Dawid wòkplɔ ame siwo ade 400 be woatso ɖe Nabal kple eƒemetɔwo ŋu. Esi Abigail se nyaa la, edze mɔ yi ɖakpe Dawid. Esi wòkpɔe la, edze klo ɖe eƒe afɔ nu. Eye wògblɔ be: “Nye aƒetɔ, dzi nyee vodada la le! Eyata na wò dɔlanyɔnu naƒo nu ɖe wò to me, eye se wò dɔlanyɔnu ƒe gbe!” Emegbe Abigail ɖe nusi dzɔ me hetsɔ nuɖuɖu kple nunono na Dawid. Esia na wògblɔ be: “Yi aƒe le ŋutifafa me! Kpɔ ɖa, mese wò gbe, eye meve nuwò!”—Samuel I, 25:2-35.\nÐokuibɔbɔ ƒe nɔnɔme si Abigail ɖe fia kpakple nya siwo wògblɔ tsɔ ɖe kuku ɖe srɔ̃a ƒe amemabumabu nuwɔnaa ta kpɔ eƒemetɔwo ta. Dawid da akpe nɛ gɔ̃ hã be eɖe ye tso ʋufɔɖiɖi me. Togbɔ be menye Abigail ye wɔ ŋlɔmia le Dawid kple eŋumeawo ŋu o hã la, exɔ fɔɖiɖia ɖe eƒe ƒomea nu eye wòwɔ ŋutifafa kple Dawid.\nAmesi nya ɣeyiɣi si me wòhiã be woaɖe kuku ƒe kpɔɖeŋu bubue nye apostolo Paulo. Eva hiã be wòaʋli eɖokui ta ɣeaɖeɣi le Sanhedrin, si nye Yudatɔwo ƒe ʋɔnudrɔ̃ƒe kɔkɔtɔ, la ŋkume. Esi Paulo ƒe nya siwo wògblɔ tẽ la ku dzi na nunɔlagã Anania ta la, eɖe gbe na amesiwo tɔ ɖe Paulo xa la be woaƒo nu gbɔ nɛ. Esia na Paulo gblɔ nɛ be: “Mawu aƒo wò, wò gli, si wosi akalo na; eye wò la èbɔbɔ nɔ anyi hele ʋɔnu drɔ̃mem le se la nu, eye nèda se la dzi heblu bena, woaƒoma?” Esi nua teƒe kpɔlawo tsɔ nya ɖe Paulo ŋu be edo nu ɖe nunɔlagãa gbɔ la, apostoloa lɔ̃ ɖe eƒe vodadaa dzi enumake, gblɔ bena: “Nɔvinyewo, nyemenyae bena, nunɔlagãe o; elabena woŋlɔ bena: ‘Megagblɔ nya vɔ̃ ɖe wò dukɔ la ƒe amegã ŋuti o.’ ”—Dɔwɔwɔwo 23:1-5.\nNya si Paulo gblɔ—be mele be amesi woɖo ʋɔnudrɔ̃lae nasẽ ŋuta o—la dzɔ. Ke hã eɖe kuku ɖe alesi wòƒo nu na nunɔlagãa le mɔ si woabu be enye bubumademade ame ŋu nu, le manyamanya me, la ta. * Paulo ƒe kukuɖeɖea ʋu mɔ Sanhedrin la ɖo to se nya si nɔ esi. Esi Paulo nya nu tso nyaʋiʋli si nɔ ʋɔnudrɔ̃laawo dome ŋu ta la, egblɔ na wo be tsitretsitsi si dzi yexɔ se tae wole ʋɔnu drɔ̃m ye ɖo. Esia he nyaʋiʋli sesẽ aɖe de wo dome, eye Farisitɔwo de Paulo dzi.—Dɔwɔwɔwo 23:6-10.\nNukae míate ŋu asrɔ̃ tso Biblia me kpɔɖeŋu eve siawo me? Le nudzɔdzɔ evea siaa me la, kukuɖeɖe tso dzime faa ɖe vodada ta ʋu mɔ na numedzodzro bubu. Eyata kukuɖeɖe ate ŋu akpe ɖe mía ŋu míawɔ ŋutifafa. Ẽ, míaƒe vodadawo xɔxɔ de eme kpakple kuku ɖeɖe ɖe nusi wògblẽ ta ate ŋu aʋu mɔnukpɔkpɔwo na numedzodzro nyuiwo.\n‘Gake Nyemedze Agɔ Aɖeke O Ðe’\nNe míekpɔe be nya si míegblɔ alo nusi míewɔ de abi ame aɖe ŋu la, ete ŋu wɔna na mí be ameae mesea nu gɔme o alo be nu venɛ vevie akpa. Gake Yesu Kristo xlɔ̃ nu eƒe nusrɔ̃lawo bena: “Ne ètsɔ wò nunana va da ɖe vɔsamlekpuia dzi, eye nèɖo ŋui le afima bena, nya aɖe le nɔviwò ƒe dzi me ɖe ŋutiwò la, gblẽ wò nunana la ɖe afima le vɔsamlekpuia ŋgɔ, eye nayi aɖadzra mia kple nɔviwò dome ɖo gbãgbiagbã, hafi nava tsɔ wò nunana la vae.”—Mateo 5:23, 24.\nLe kpɔɖeŋu me, nɔvi aɖe ase le eɖokui me be nèdze agɔ le ye dzi. Yesu gblɔ le nɔnɔme ma ŋu be wòe wòle be nàyi ‘aɖadzra mia kple nɔviwòa dome ɖo,’ èɖase le ɖokuiwò me be yee da vo ɖe eŋu loo alo be yemedze agɔ o. Le Helagbea nu la, nya si Yesu zã le afisia ‘fia akpa evea ƒe ɖekawɔwɔ le dzrehehe megbe.’ (Vine’s Expository Dictionary of Old and New Testament Words) Nyateƒee, ne masɔmasɔ aɖe ɖo ame eve dome la, vodada aɖe atso akpa evea siaa gbɔ godoo, le esi ame evea siaa mede blibo o eye woate ŋu ada vo bɔbɔe ta. Zi geɖe la, esia bia be akpa evea nawɔ ɖeka.\nMenye amesi tɔ dzɔ kple amesi tɔ medzɔ o ƒe nyae wònye o, ke boŋ amesi axɔ ŋgɔ be yeawɔ ŋutifafa ye hiã. Esi apostolo Paulo de dzesii be Korinto Kristotɔwo nɔ wo hati Mawu subɔlawo kplɔm yi xexemetɔwo ƒe ʋɔnui ɖe masɔmasɔwo abe esiwo ku ɖe ganyawo ŋu ene ta la, eɖɔ wo ɖo ale: “Nukaŋuti miena wowɔ vɔ̃ ɖe mia ŋuti boŋ oa? Nukaŋuti miena woba mi boŋ oa?” (Korintotɔwo I, 6:7) Togbɔ be ɖe Paulo gblɔ nya sia be yeana Kristotɔwo nadzudzɔ wo dome masɔmasɔwo tsɔtsɔ yi xexemetɔwo ƒe ʋɔnui hã la, gɔmeɖose si le eme dze ƒã, be: Ŋutifafa si anɔ haxɔsetɔwo dome xɔ asi sasasã wu amesi tɔ dzɔ kple amesi tɔ medzɔ o ʋiʋli. Gɔmeɖose sia léle ɖe ta me naa wònɔa bɔbɔe be míaɖe kuku ɖe vodada aɖe si ame aɖe susu be míewɔ ɖe ye ŋu la ta.\nEhiã be Wòatso Dzime\nGake ame aɖewo zãa kukuɖenyawo yakatsyɔ. Le kpɔɖeŋu me, le Japan la, wosea nya sumimasen, si nye nya si koŋ wozãna tsɔ ɖea kukui la edziedzi ale gbegbe. Wote ŋu zãnɛ na akpedada, wònyea dɔmenyo aɖe si wowɔ na ame eye amea mete ŋu wɔ naneke tsɔ da akpee ɖe eta o ŋuti kukuɖeɖe. Le alesi wozãnɛ le mɔ vovovowo nu ta la, ame aɖewo ase le wo ɖokui me be wozãa nyaa edziedzi akpa eye be ɖeko wogblɔa wo gake metso woƒe dzi me o. Nenema ke le dukɔ bubuwo me la, adze abe wozãa kukuɖenya ƒomeviwo wògbɔa eme akpa ene.\nLe gbegbɔgblɔ ɖesiaɖe me la, ele vevie be ame ƒe kukuɖeɖe natso eƒe dzime. Ele be kukuɖenyaa kple gbe si wotsɔ gblɔe naɖee afia be amea se veve ɖe nuwɔnaa ta nyateƒe. Yesu Kristo fia nu eƒe nusrɔ̃lawo le Todzimawunyaa me be: ‘Mina miaƒe Ẽ nanye Ẽ, O nanye O; elabena nusi ke wu esiawo la, etso vɔ̃ɖitɔ la me.’ (Mateo 5:37) Ne èle kuku ɖem la, meganye alakpanuwɔwɔ o! Le kpɔɖeŋu me: Ŋutsu aɖe si nɔ fli me le mɔzɔgbalẽwo me kpɔƒe le yameʋudzeƒe aɖe la ɖe kuku esi eƒe mɔzɔkplo lɔ nyɔnu aɖe si nɔ eyome. Esi flia ɖe zɔ le aɖabaƒoƒo ʋɛ aɖewo megbe la, mɔzɔkploa galɔ nyɔnua ake. Ŋutsua gaɖe kuku ake tufafatɔe. Esi nu ma gadzɔ ake la, nyɔnua ƒe mɔzɔhati gblɔ na ŋutsua be nenye be ete ɖe edzi nyateƒe be mɔzɔkploa le nyɔnua lɔm si ta wòle kuku ɖem ɖo la, ke nekpɔ egbɔ be mɔzɔkploa nagalɔ nyɔnua ake o. Ẽ, ele be woaɖoe kplikpaa be woagawɔ vodada si ta woɖe kuku ɖo tso dzi me la ake o.\nNe míaƒe kukuɖeɖea tso dzime la, míalɔ̃ ɖe vodada si wònye la dzi, abia tsɔtsɔke, ahadze agbagba be míaɖɔ nusi míegblẽ la ɖo alesi wòanya wɔe. Nenema ke wòle be amesi dzi wodze agɔa le nalɔ̃ faa atsɔ ake vodalaa dzimetrɔla la. (Mateo 18:21, 22; Marko 11:25; Efesotɔwo 4:32; Kolosetɔwo 3:13) Esi ame evea siaa mede blibo o ta la, amedomedzadzraɖoa mazɔ tẽ ɣesiaɣi o. Ke hã, kukuɖeɖe wɔa dɔ ŋutɔ le ŋutifafa wɔwɔ me.\nƔeyiɣi si me Masɔ be Woaɖe Kuku O\nTogbɔ be kukuɖenyawo gbɔgblɔ atsɔ ɖe vevesese ɖe vodada ta afia te ŋu naa amesi dzi wodze agɔ le ƒe dzi fana eye wòte ŋu naa ŋutifafa vana hã la, nunyala ƒoa asa na kukuɖenya mawo gbɔgblɔ ne mesɔ be wòaɖe kuku o. Le kpɔɖeŋu me, tsɔe be nuteƒewɔwɔ na Mawu ŋue nyaa ku ɖo. Esime Yesu Kristo nɔ anyigba dzi la, “ebɔbɔ eɖokui ɖe anyi, eye wòɖo to yiɖase ku me, yiɖase fuwɔameti ŋuti ku la me ke.” (Filipitɔwo 2:8) Gake medo taflatse ɖe eƒe dzixɔsewo ta kple susu be yeavo tso fukpekpe me o. Eye Yesu meɖe kuku esime nunɔlagã la gblɔ be: “Metà Mawu gbagbe la na wò, be nagblɔe na mí nenye wòe nye Kristo, Mawuvi la” la o. Le esi teƒe be Yesu natsɔ dzodzo nyanyanya aɖe kukui la, eɖo eŋu dzinɔameƒotɔe be: “Wòe gblɔe; gake la mele egblɔm na mi bena: Tso esia dzi miele Amegbetɔvi la kpɔ ge, wòabɔbɔ nɔ anyi ɖe ŋusẽ ƒe nuɖusi me, anɔ dziƒo ƒe alilikpowo dzi gbɔna.” (Mateo 26:63, 64) Meva Yesu ƒe susu me be yeaɖe asi le nuteƒewɔwɔ na ye Fofo, Yehowa Mawu, ŋu ahawɔ ŋutifafa kple nunɔlagã la o.\nKristotɔwo dea bubu amesiwo le ŋusẽnɔƒewo ŋu. Ke hã mehiã be woaɖe kuku na ame aɖeke ɖe woƒe toɖoɖo Mawu kple wo nɔviwo lɔlɔ̃ ta o.—Mateo 28:19, 20; Romatɔwo 13:5-7.\nNaneke Maxe Mɔ na Ŋutifafa O\nEgbea la, míewɔa vodada le blibomademade kple nuvɔ̃ si ƒe dome míenyi tso mía tɔgbui Adam gbɔ ta. (Romatɔwo 5:12; Yohanes I, 1:10) Adam ƒe aglãdzedze ɖe Ewɔla ŋue na wòzu nuvɔ̃me. Gake le gɔmedzedzea me la, ame deblibowoe Adam kple Xawa nye eye nuvɔ̃ menɔ wo ŋu o, eye Mawu do ŋugbe be yeana amegbetɔwo nagaɖo blibodede ƒe nɔnɔme sia me. Aɖe nuvɔ̃ kple emetsonuwo katã ɖa.—Korintotɔwo I, 15:56, 57.\nWò ya bu nusi ema fia ŋu kpɔ ko! Yesu dadavi Yakobo gblɔ le aɖaŋu si wòɖo le alesi woazã aɖe lae ŋu me be: “Ne ame aɖe meda vo le nuƒoƒo me o la, eyae nye ame blibo, eye wòkpɔ ŋusẽ bena, wòaɖu ŋutilã blibo la katã hã dzi.” (Yakobo 3:2) Ame deblibo ate ŋu akpɔ eƒe aɖe dzi ale be mahiã be wòaɖe kuku ɖe ezazã le mɔ gbegblẽ nu ta o. Ate ŋu ‘aɖu eƒe ŋutilã bliboa dzi.’ Aleke gbegbe wòanyoe enye si ne míeva zu ame deblibowo! Ɣemaɣi la, naneke magado kplamatse amewo dome ŋutifafa o. Gake hafi ɣemaɣi naɖo la, kukuɖeɖe tso dzime faa ɖe vodada si míewɔ ta awɔ akpa gã aɖe le ŋutifafa wɔwɔ me.\n^ mm. 8 Ate ŋu anye be ŋku si nɔ fu ɖem na Paulo tae mekpɔ nunɔlagã la dze sii o ɖo.\nNukae míate ŋu asrɔ̃ tso Paulo ƒe kpɔɖeŋua me?\nNe amesiame de blibo la, naneke maxe mɔ na ŋutifafa o\nƉoe Ɖe Amewo Ɖoe Ɖe Amewo Kukuɖeɖe—Enye Mɔ Nyuitɔ si Dzi Woato Awɔ Ŋutifafa\nw02 11/1 axa 4-7\nNukatae Wòsesẽ Ŋutɔ be Woaɖe Kuku?\nFiaɖuƒe Akpatawo Le Ʋuʋu Ði na Amesiame\n“Miaƒe Anyinɔnɔ Le Trɔ̃subɔlawo Dome Nanɔ Nyuie”\nKristotɔ Akpaɖekedzimadelawo Le Ŋkeke Mamlɛawo Me\nMíelé Míaƒe Dɔdasi Me Ðe Asi\nAmesiwo Kpe Asi Ðe Tadedeagu Vavãtɔ Ŋu—Ɣemaɣi Kple Fifia\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA November 2002\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA November 2002\nGBETAKPƆXƆ—TATA SI MÍESRƆ̃NA November 2002


Xana Ƒe Gbedodoɖawo Ðe Eƒe Xɔse Fia | Xɔse Vavã\n1, 2. (a) Esime Xana nɔ dzadzram ɖo ɖe mɔzɔzɔ ŋu la, nu ka tae dzi menɔ edzɔm o? (b) Nu kae míate ŋu asrɔ̃ tso Xana ƒe ŋutinyaa me?\nXANA ƒe ŋku biã wòle dzadzram ɖo ɖe mɔzɔzɔ ŋu hele agbagba dzem be yeaɖe susu ɖa le yeƒe kuxiwo ŋu. Dzidzɔɣie wòle be wòanye hafi; srɔ̃a Elkana kplɔa ƒome bliboa yia Silo ƒe sia ƒe woɖadea ta agu le avɔgbadɔa me. Ðe Yehowa ɖoe be ɣeyiɣi mawo nanye dzidzɔɣiwo. (Xlẽ 5 Mose 16:15.) Eye ɖikeke mele eme o be, Xana kpɔa dzidzɔ ɖe ŋkekenyui mawo ɖuɖu ŋu tso eƒe ɖevime ke. Gake nuwo megale nenema nɛ le ƒe ʋɛ siwo va yi me o.\n2 Mawu yrae wòkpɔ srɔ̃ŋutsu nyui aɖe si melɔ̃a nu le egbɔ o; eŋkɔe nye Elkana. Gake srɔ̃ bubu le Elkana si. Eŋkɔe nye Penina, eye edze ƒãa be nyɔnu sia ɖoe kplikpaa be yeado nuxaxa na Xana ɣesiaɣi. Penina dzea agbagba be yeado nuxaxa na Xana vevie le azã mawo gɔ̃ hã ɖuƒe. Nu kae wòwɔna? Vevietɔ wu la, aleke ale si Xana xɔ Yehowa dzi se la kpe ɖe eŋu wòte ŋu nɔ te ɖe nɔnɔme sesẽ sia, si ŋu wòdze abe mate ŋu awɔ naneke le o ene la nu? Ne èle nɔnɔme sesẽwo me tom le agbe me, si wɔe be mègale dzidzɔ kpɔm o la, ekema Xana ƒe ŋutinyaa ade dzi ƒo na wò godoo.\n‘Nu Ka Ŋuti Wò Dzi Le Nu Xam?’\n3, 4. Kuxi gã eve kawoe dze ŋgɔ Xana, eye nu ka tae wo dometɔ ɖe sia ɖe sesẽ nɛ?\n3 Biblia ƒo nu tso kuxi sesẽ eve siwo me Xana to le agbe me la ŋu. Mate ŋu awɔ nu boo aɖeke tso gbãtɔa ŋu o, eye mate ŋu awɔ naneke kura tso evelia hã ŋu o. Gbãtɔe nye be wo ame evee woɖe, eye etsusia lé fui. Eveliae nye be etsi ko. Nɔnɔme ma tena ɖe nyɔnu ɖe sia ɖe si di vevie be yeadzi vi la dzi godoo; gake Xana ya tɔ gavloe wu, elabena ɣemaɣi le wo de la, ne nyɔnu aɖe medzi vi o la, enyea nuxaxa gã aɖe nɛ. Ƒome ɖe sia ɖe kpɔa mɔ be yewoadzi vi atsɔ alé ƒomea ƒe ŋkɔ ɖe te. Edze abe kotsitsi nyea vlododo kple ŋukpe gã aɖe na nyɔnuwo ene.\n4 Ne menye Penina ƒe dzivedoname ye o la, anye ne agbaa anya tsɔ na Xana hafi. Le nyateƒe me la, kuxiwo megbea srɔ̃ geɖe ɖeɖe me nɔnɔ o. Fuléle, dzrewɔwɔ kple dzivenyawo sɔŋ koe nu sia wɔwɔ hena vanɛ. Menye nenemae Mawu ɖoe le Eden bɔa me be nuwo nanɔ kura o; srɔ̃ ɖeka koe wòɖo be ŋutsu naɖe. (1 Mose 2:24) Eya tae Biblia meƒo nu nyui aɖeke tso srɔ̃ geɖe ɖeɖe ŋu o, eye nu siwo dona tso eme la ƒe kpɔɖeŋu ɖekae nye dzigbagbã si xɔ anyinɔ ɖe Elkana ƒe ƒomea me.\n5. Nu ka tae Penina ɖoe be yeado nuxaxa na Xana, eye aleke wòdo nuxaxa nɛ?\n5 Ènyaa, Xana ye Elkana lɔ̃ wu. Yudatɔwo tu xo be Xana ye wòɖe gbã hafi va ɖe Penina le ƒe aɖewo megbe. Aleke kee wòɖale o, Penina ʋã ŋu Xana vevie, eye wòto mɔ vovovowo dzi do nuxaxa na etsusia. Esi Penina dzi vi, gake Xana ya medzi vi o ta la, enye dada nɛ. Penina dzi vi geɖe, eye ɣesiaɣi si wògadzi vi bubu la, egadzea eɖokui ŋu ɖe edzi. Le esi teƒe be Penina nase veve ɖe Xana nu ahafa akɔ nɛ la, ɖe wòdzua eƒe kotsitsia nɛ boŋ ne wòaxa nu. Biblia gblɔ be Penina “tsɔ dzikunyawo gbã dzi” na Xana. (1 Sam. 1:6) Ðe Penina ɖoe koŋ nɔ ewɔm. Eɖoe be yeado nuxaxa na Xana, eye wòdo naxaxa nɛ hã.\nEte ɖe Xana dzi vevie be yetsi ko, eye Penina hã wɔ ɖe sia ɖe be yeagagbã dzi nɛ ɖe edzi\n6, 7. (a) Togbɔ be Elkana dze agbagba be yeafa akɔ na Xana hã la, anye nu ka tae Xana madi be yeagblɔ nya bliboa nɛ o? (b) Ðe Xana ƒe kotsitsia fia be Yehowa mekpɔ ŋudzedze ɖe eŋu oa? Ðe eme. (Kpɔ etenuŋɔŋlɔa.)\n6 Edze abe ne woyina ƒe sia ƒe zãwo ɖuƒe le Silo koŋ ye Penina kpɔa mɔnu le Xana ŋu ene. Ɣesiaɣi si Elkana sa vɔ na Yehowa la, enaa vɔsalãa Penina ƒe vi gbogboawo, “viaŋutsuwo kpakple vianyɔnuwo” katã. Gake esi vi mele Xana si o ta la, etɔ ɖuɖua ko wòxɔna. Ale Penina doa eɖokui ɖe dzi ɖe Xana ŋu heɖua fewu le eŋu le eƒe kotsitsia ta ale gbegbe be, ɖeko wòtsɔnɛ na avi hedoa kpo nuɖuɖu. Elkana dea dzesii be nu te ɖe ye srɔ̃ lɔlɔ̃a, Xana, dzi eye wògbea nuɖuɖu, eya ta edzea agbagba be yeafa akɔ nɛ. Elkana bianɛ be: “Xana, nu ka le wɔwòm nèle avi fam, eye nu ka ŋuti nègbe nuɖuɖu, eye wò dzi le nu xam? Ðe nyemede ŋutsuvi ewo nu na wò oa?”—1 Sam. 1:4-8.\n7 Elkana wɔe nyuie be wòde dzesii be Xana ƒe kotsitsia tae wòle nu xam ɖo. Eye ɖikeke mele eme o be, ale si wòka ɖe edzi na Xana be yelɔ̃e vevie la dea dzi gbɔ nɛ. * Gake Elkana meƒo nu tso Penina ƒe nuwɔnaa ŋu o; Biblia hã megblɔ be Xana ƒo nu tso eŋu nɛ o. Ðewohĩ esusu be ɖeko goʋuʋu nu si wɔm Penina nɔ la agagblẽ nyaa ɖe edzi. Ðe Elkana ate ŋu ana nuwo natrɔ le aƒea mea? Ðe esia mana Penina nagalé fu Xana ɖe edzi eye nyɔnu adekeretɔ ma ƒe viwo kple eƒe subɔviwo hã nava kpe ɖe eŋu oa? Ðeko Xana ava se le eɖokui me be yemegale nemi me gɔ̃ hã le ye ŋutɔ ye ƒe me o.\nNe dzigbãnyawo na Xana le nu xam le aƒe me la, edoa gbe ɖa na Yehowa be wòafa akɔ na ye\n8. Ne ame aɖe ɖiaa nuwò alo wɔa nu madzɔmadzɔ ɖe ŋuwò la, nu ka tae ŋkuɖoɖo edzi be Yehowa nye Mawu dzɔdzɔetɔ la afa akɔ na wò?\n8 Elkana ɖanya nu tso ayemenu siwo katã Penina wɔna tsɔ ɖia gbɔ Xana ŋu loo alo menyae o, Yehowa Mawu ya nyae. Eƒe Nya la na míenya be ekpɔ nu siwo katã nɔ edzi yim, eye esia nye nuxlɔ̃ame vevi aɖe na ame siwo katã wɔa amenuɖianu suesuewo ɖe ame bubuwo ŋu le ŋuʋaʋã kple fuléle ta. Gake nyanya be Mawu dzɔdzɔetɔ la kpɔa nya sia nya gbɔ le eya ŋutɔ ƒe ɣeyiɣi dzi kple ale si wòdii nu la ate ŋu afa akɔ na ame maɖifɔ kple ŋutifafame siwo le abe Xana ene. (Xlẽ 5 Mose 32:4.) Ðewohĩ Xana hã nyae nenema, elabena Yehowa ŋue wòtrɔ ɖo be wòakpe ɖe ye ŋu.\n“Megaɖo Nublanuimo Azɔ O”\n9. Nu kae míate ŋu asrɔ̃ tso ale si Xana lɔ̃ faa zɔ mɔ yi Silo togbɔ be enya nu si tu ge etsusia le kplii gɔ̃ hã la me?\n9 Amewo ƒe ŋku biã le aƒea me ŋdi ma. Ame sia ame le dzadzram ɖo ɖe mɔzɔzɔa ŋu, ɖeviwo ke hã. Ƒome gã sia azɔ kilometa 30 kple edzivɔ ato Efrayim tonutoa me hafi aɖo Silo. * Ne afɔ to gee woala la, ekema axɔ ŋkeke ɖeka alo eve hafi woaɖo. Xana nya nu si tu ge etsusia gale kplii. Gake Xana metsi aƒe ɖe ema ta o. Esia nye kpɔɖeŋu nyui aɖe wòɖo ɖi na Mawu subɔlawo va de asi na egbea. Mele be míaɖe mɔ ame bubuwo ƒe nuwɔnawo nado kplamatsɛ míaƒe Mawu subɔsubɔ o. Ne míeɖe mɔ esia dzɔ la, ekema yayra siwo míakpɔ ale be ŋusẽ nagaɖo mía ŋu míado dzi la ato mía ŋu.\n10, 11. (a) Susu ka tae Xana ɖo ta avɔgbadɔa gbɔ esime mɔnukpɔkpɔa nya ʋu ɖi ko? (b) Aleke Xana ɖe eƒe dzimenyawo gblɔ na Fofoa si le dziƒo la le gbedodoɖa me?\n10 Esi ƒomea zɔ todzimɔ gɔdɔ̃gɔdɔ̃ ma ŋkeke ɖeka sɔŋ megbe la, wogogo Silo azɔ. Duae nye ema le togbɛ aɖe dzi ɖaa le togbɛ bubu geɖe siwo kɔ wui la dome. Esi wole tetem ɖe dua ŋu la, Xana anya nɔ nu siwo ŋu wòado gbe ɖa na Yehowa le la ŋu bum vevie. Esi wova ɖo la, ƒomea ɖu nu. Esi woɖu nua vɔ eye mɔnukpɔkpɔa nya ʋu ɖi ko la, Xana do le wo dome ɖo ta Yehowa ƒe avɔgbadɔa gbɔ. Nunɔlagã Eli nɔ afi ma, enɔ anyi ɖe ʋɔtrua nu. Gake Xana ƒe susu katã ku ɖe eƒe Mawu la ŋu. Esi wòge ɖe avɔgbadɔa me la, eka ɖe edzi bliboe be Mawu aɖo to ye. Ne ame aɖeke mate ŋu ase nɔnɔme sesẽ si me tom wònɔ la gɔme bliboe o hã la, enya be ye Fofo si le dziƒo ya ase egɔme na ye. Vevesesea wu tsɔtsɔ nɛ ale gbegbe be wòte avifafa.\n11 Xana le avi fam hehehe le gbe dom ɖa na Yehowa le dzi me. Eƒe nuyiwo le ʋaʋãm butubutu esi wòle nu siwo te ɖe edzi la gblɔm. Edo gbe ɖa ɣeyiɣi didi aɖe hele eƒe dzimenyawo gblɔm na Fofoa. Gake menye eƒe didi vevi si nye be Mawu nana yeadzi vi la ko ŋue wòdo gbe ɖa le o. Menye ɖeko Xana di vevie be Mawu nayra ye o, ke egblɔ nu si eya ŋutɔ hã ate ŋu ana Mawu hã nɛ. Eya ta eɖe adzɔgbe be, ne yedzi ŋutsuvi la, yeatsɔe ana Yehowa wòasubɔe le eƒe agbemeŋkekewo katã me.—1 Sam. 1:9-11.\n12. Abe ale si Xana ƒe kpɔɖeŋua ɖee fia ene la, nu kae wòle be wòanɔ susu me na mí ku ɖe gbedodoɖa ŋu?\n12 Xana ɖo gbedodoɖa ƒe kpɔɖeŋu nyui aɖe ɖi na Mawu subɔlawo katã. Yehowa ʋu mɔnukpɔkpɔ ɖi na eƒe amewo be woagblɔ woƒe dzimenyawo na ye eye woaɖe woƒe dzimaɖitsitsiwo agblɔ na ye faa, abe ale si ko vi si ka ɖe dzilaa dzi wɔnɛ ene. (Xlẽ Psalmo 62:9; 1 Tesalonikatɔwo 5:17.) Gbɔgbɔ ʋã apostolo Petro wògblɔ akɔfanya sia si dea dzi ƒo na mí be míado gbe ɖa na Yehowa esi wògblɔ be: ‘Midro miaƒe dzimaɖitsitsiwo katã ɖe eyama dzi, elabena eléa be na mi.’—1 Pet. 5:7.\n13, 14. (a) Aleke Eli ƒo nya ta vodadatɔe tso Xana ŋu? (b) Aleke ale si Xana ɖo nya ŋu na Eli la nye xɔse ƒe kpɔɖeŋu ɖedzesi aɖe wòɖo ɖi?\n13 Gake amegbetɔwo mesea nu gɔme na ame hesea veve ɖe ame nu abe Yehowa ene o. Esi Xana le avi fam hele gbea dom ɖa la, ese gbe aɖe, si na wòɖi vo. Nunɔlagã Eli si nɔ ŋku lém ɖe eŋu la ƒe gbee. Egblɔ nɛ be: “Ɣekaɣi nàmu aha ase ɖo? Na wain la nakɔ le mo na wò!” Eli kpɔ ale si Xana ƒe nuyiwo nɔ ʋaʋãm, ale si wònɔ avi fam kple ale si nu te ɖe edzii. Le esi teƒe be wòabia gbee ahanya nu si le ewɔm la, ɖe wòƒo nya ta enumake be ahae wòmu.—1 Sam. 1:12-14.\n14 Aleke gbegbe fɔbuamenya sia si ŋu kpeɖodzi aɖeke mele o, si ame si ŋu Xana dea bubui ŋutɔ la gblɔ ɖe eŋu esime wòle nu xam vevie la agbã dzi nɛ enye esi! Ke hã egaɖo xɔse ƒe kpɔɖeŋu nyui aɖe ɖi le go sia hã me. Mena amegbetɔ ƒe blibomademadewo na wòdzudzɔ Yehowa subɔsubɔ o. Eɖo nya ŋu na Eli bubutɔe esi wògblɔ eƒe kuxia nɛ. Esi Eli kpɔe be yemewɔ nu ɖe eŋu nyuie o la, anya ɖo nya ŋu nɛ kple gbe bɔbɔe azɔ esi wògblɔ nɛ be: “Yi le ŋutifafa me, Israel ƒe Mawu la awɔ nu si nèbiae la na wò!”—1 Sam. 1:15-17.\n15, 16. (a) Esi Xana gblɔ eƒe dzimenyawo na Yehowa hede ta agu nɛ le avɔgbadɔa me la, aleke wòɖe vi nɛ? (b) Ne nu te ɖe mía dzi vevie la, aleke míate ŋu asrɔ̃ Xana ƒe kpɔɖeŋuae?\n15 Esi Xana gblɔ eƒe dzimenyawo na Yehowa hede ta agu nɛ le avɔgbadɔa me la, aleke wòɖe vi nɛ? Nuŋlɔɖia gblɔ be: “Nyɔnu la lé eƒe mɔ, eye wòɖu nu, eye megato mo azɔ o.” (1 Sam. 1:18) Biblia gɔmeɖeɖe bubu gblɔ be: “Megaɖo nublanuimo azɔ o.” (The Jerusalem Bible) Xana ƒe dzi dze eme azɔ. Le kpɔɖeŋunyagbɔgblɔ nu la, edro eƒe dzimaɖitsitsi siwo wu tsɔtsɔ nɛ la da ɖe Fofoa si le dziƒo, si ate ŋu atsɔ agba si le ekpem nɛ la, ƒe abɔta. (Xlẽ Psalmo 55:23.) Ðe kuxi aɖe li si sesẽ wuia? Ao—ɖeke mesesẽ nɛ kpɔ o, ɖeke mesesẽ nɛ fifia hã o, eye ɖeke masesẽ nɛ gbeɖe o!\n16 Ne nu te ɖe mía dzi, alo agba wu tsɔtsɔ na mí, alo míelé blanui vevie la, anyo be míasrɔ̃ Xana ƒe kpɔɖeŋua ahaɖe míaƒe dzimenyawo agblɔ na Ame si Biblia yɔ be ‘Gbedodoɖasela’ la. (Ps. 65:3) Ne míewɔ esia le xɔse me la, míawo hã míakpɔe be “ŋutifafa, si ƒoa susu ɖe sia ɖe ta” la ava xɔ ɖe míaƒe blanuilélea teƒe.—Flp. 4:6, 7.\n“Agakpe Aɖeke Meli Abe Mía Mawu La Ene O!”\n17, 18. (a) Aleke Elkana de adzɔgbe si Xana ɖe la dzi nɛ? (b) Nu kae Penina megate ŋu wɔna na Xana o?\n17 Le ŋufɔke la, Xana kplɔ Elkana ɖo trɔ yi avɔgbadɔa me. Anya gblɔ nu si wòbia Mawu kple adzɔgbe si wòɖe la nɛ, elabena Mose ƒe Sea gblɔ be, ne nyɔnu aɖe ɖe adzɔgbe, gake srɔ̃a melɔ̃ ɖe edzi o la, ŋutsua kpɔ mɔ ate fli ɖe adzɔgbeɖeɖea me. (4 Mose 30:10-15) Gake ŋutsu wɔnuteƒe ma mewɔe nenema o. Ke boŋ eya kple Xana wosubɔ Yehowa le avɔgbadɔa me ɖekae hafi trɔ yi aƒe.\n18 Ɣekaɣie Penina va de dzesii be yemagate ŋu ado dziku na Xana o? Ŋɔŋlɔawo megblɔe na mí o, gake nyagbɔgblɔ si nye “megaɖo nublanuimo azɔ o” ɖee fia be, tso ɣemaɣi ko la, megaxaa nu o. Aleke kee wòɖale o, Penina va de dzesii be, ale si yedoa vlo Xana la megaɖea fu nɛ o. Eye Biblia megayɔ Penina ŋkɔ azɔ o.\n19. Aleke woyra Xana, eye aleke wòɖee fia be yemeŋlɔ ame si yra ye la be o?\n19 Xana ƒe susu dze akɔ anyi azɔ, eye ɣleti ʋɛ aɖewo megbe la, eva nɔ dzidzɔ kpɔm wu gbɔgblɔ, elabena efɔ fu! Dzi dzɔ Xana ŋutɔ, eye meŋlɔ ame si yrae alea la be kpɔ gbeɖe o. Eya tae esi wòdzi ŋutsuvi la, etsɔ ŋkɔ nɛ be Samuel, si gɔmee nye: “Mawu Ƒe Ŋkɔ,” eye edze ƒãa be ale si wòyɔ Mawu ƒe ŋkɔ eye wòtɔ nɛ la tae wòtia ŋkɔ ma ɖo. Le ƒe ma me la, megakplɔ Elkana kple ƒomea ɖo yi Silo o. Etsi aƒe me ƒe etɔ̃ sɔŋ, va se ɖe esime ɖevia tso no. Azɔ edzra eƒe dzi ɖo ɖe gbe si gbe via lɔlɔ̃a adzo le egbɔ la ŋu.\n20. Aleke Xana kple Elkana wɔ ɖe ŋugbe si wodo na Yehowa la dzi?\n20 Manya nɔ bɔbɔe nɛ be wòaɖe asi le via ŋu wòadzo le egbɔ o. Ele eme be Xana nyae be woalé be na Samuel le Silo nyuie, ɖewohĩ woatsɔe ade nyɔnu siwo subɔna le avɔgbadɔa me la si be woakpɔ edzi. Ke hã Samuel metsi kura o, eye vidada kae alɔ̃ be yeaɖe asi le ye vi sue ŋu wòadzo le ye gbɔ? Gake Xana kple Elkana lɔ̃ faa kplɔ ɖevia yi avɔgbadɔa me kple dzidzɔ. Wosa vɔ le Mawu ƒe aƒea me hekplɔ Samuel de Eli si, eye Xana ɖo ŋku adzɔgbe si wòɖe ƒe aɖewoe nye ema la dzi na Eli.\nXana nye yayra vavã na via Samuel\n21. Aleke gbe si Xana do ɖa na Yehowa la ɖe xɔse sẽŋu si le esi fiae? (Kpɔ aɖaka si nye “ Gbedodoɖa Eve Siwo Ðe Dzesi” hã.)\n21 Ɣemaɣi la, Xana do gbe aɖe ɖa, eye gbedodoɖaa dze Mawu ŋu ale be wòna woŋlɔe ɖe eƒe Nya si tso gbɔgbɔ me la me. Ne èle gbedodoɖa ma me nya siwo woŋlɔ ɖe 1 Samuel 2:1-10 xlẽm la, àkpɔ ale si gbegbe eƒe xɔse sẽe la le nya sia nya si wògblɔ me. Ekafu Yehowa ɖe eƒe ŋusẽ triakɔ la ta—ehe susu yi ŋutete si gbegbe le esi be wòabɔbɔ dadalawo ɖe anyi, ayra ame siwo wote ɖe anyi, eye wòaɖe ame ƒe agbe ɖa alo aɖee tso ku si me gɔ̃ hã la dzi. Ekafu Fofoa ɖe eƒe kɔkɔenyenye si ɖeke mesɔ kplii o, eƒe dzɔdzɔenyenye, kple nuteƒewɔwɔ ta. Eya ta Xana gblɔe wòsɔ nyuie be: “Agakpe aɖeke meli abe mía Mawu la ene o!” Yehowa nye ame si dzi woate ŋu aka ɖo bliboe eye metrɔna o, enye sitsoƒe na ame siwo wote ɖe anyi kple ame siwo ƒe dzi gbã, siwo trɔ ɖe eŋu be wòakpe ɖe yewo ŋu.\n22, 23. (a) Nu ka tae míate ŋu aka ɖe edzi be esime Samuel nɔ tsitsim la, ekpɔe dze sii be ye dzilawo lɔ̃ ye? (b) Aleke Yehowa gayra Xana geɖe?\n22 Mɔnukpɔkpɔ gã aɖee wònye na Samuel ɖevi la be dadaa xɔ Yehowa dzi se alea gbegbe. Togbɔ be anya nɔ dadaa susum esime wònɔ tsitsim hã la, mese le eɖokui me kpɔ be eŋlɔ ye be o. Ƒe sia ƒe la, Xana vaa Silo, eye wòtsɔa awudziwui si wòazã le subɔsubɔdɔ me le avɔgbadɔa me vana nɛ. Awua ƒe kalɔlɔ̃ ɖe sia ɖe ɖo kpe edzi be elɔ̃ via vevie eye wòléa be nɛ ŋutɔ. (Xlẽ 1 Samuel 2:19.) Míate ŋu akpɔ ale si wòanɔ awudziwui yeyea dom na via, anɔ edzɔm ɖe eŋu kple nukomoɖoɖo esime wòle nya viviwo gblɔm nɛ hele dzi dem ƒo nɛ la ɖaa le susu me. Yayrae wònye na Samuel be dadaa lɔ̃e alea gbegbe, eye esi wòtsi la, eya hã ƒe nuwɔna he yayra vɛ na edzilawo kple Israel bliboa katã.\n23 Gake Xana ƒe yayrawo mese ɖe afi ma o. Yehowa gayrae wòdzi vi atɔ̃ bubuwo na Elkana. (1 Sam. 2:21) Gake ɖewohĩ Xana ƒe yayra gãtɔe nye ƒomedodo kplikplikpli si nɔ woa kple Fofoa, Yehowa, dome, si nɔ sesẽm ɖe edzi ƒe sia ƒe. Yehowa neyra wò hã alea esi nèle agbagba dzem be yeƒe xɔse nasẽ abe Xana tɔ ene.\nGbedodoɖa Eve Siwo Ðe Dzesi\nNya vevi geɖewo dze le Xana ƒe gbedodoɖa eve siwo woŋlɔ ɖe 1 Samuel 1:11 kple 2:1-10 la me. Na míakpɔ wo dometɔ ʋɛ aɖewo ɖa:\nXana ƒe gbedodoɖa eveawo dometɔ gbãtɔ yi na “Yehowa Zebaot,” alo aʋakɔwo ƒe Mawu, Yehowa. Eyae nye ame gbãtɔ si ŋu Biblia ƒo nu tsoe be ezã dzesideŋkɔ ma. Ŋkɔ ma dze le Biblia me zi 285, eye wòhe susu yi ale si mawudɔlawo ƒe aʋakɔ gã aɖe le Yehowa te la dzi.\nDe dzesii be menye esime Xana dzi via ye wòdo gbe evelia ɖa o, ke boŋ esime woa kple Elkana wokplɔ ɖevia yi be wòasubɔ Yehowa le Silo ye. Eya ta menye ale si Xana ƒe nɔnɔmea va trɔ, si wɔe be etsusi Penina megakpɔa nya aɖeke gblɔna o ye na wòkpɔ dzidzɔ o, ke boŋ ale si Yehowa yrae tae.\nEsi Xana gblɔ be: “Nye dzo do lɔƒuu le Yehowa me” la, ɖewohĩ nyitsu, si nye lã sẽŋu si tsɔa agba eye wòzãa eƒe dzowo tsɔ wɔa ŋusẽdɔ geɖe lae anya nɔ susu me nɛ. Xana ƒe nyawo fia be ele gbɔgblɔm na Yehowa be: ‘Yehowa, wòe do ŋusẽm.’—1 Sam. 2:1.\nWobui be nya siwo Xana gblɔ ku ɖe Mawu ƒe “amesiamina” ŋu la nye nyagblɔɖi. “Mesia” nye ŋkɔnya si gɔme wogaɖena be amesiamina, eye Xana ye nye ame gbãtɔ si Biblia gblɔ be ezã nya ma tsɔ ƒo nu tso ame aɖe si woasi ami na le etsɔme wòazu fia ŋu.—1 Sam. 2:10.\nƑe 1,000 kloe megbe la, Yesu dada Maria gblɔ nya siwo ɖi Xana tɔ tsɔ kafu Yehowa.—Luka 1:46-55. (Kpɔ Ta 17 lia.)\n^ mm. 7 Togbɔ be Biblia gblɔ be Yehowa ‘tsi Xana ƒe dɔ nu’ hã la, kpeɖodzi aɖeke meli be Mawu mekpɔ ŋudzedze ɖe nyɔnu ɖokuibɔbɔla kple nuteƒewɔla sia ŋu o. (1 Sam. 1:5) Ɣeaɖewoɣi la, Biblia gblɔna be Mawu wɔ nane, evɔ ɖeko wòɖe mɔ le eŋu hena ɣeyiɣi aɖe.\n^ mm. 9 Edze abe Rama, si nye du si me Elkana tso la kee wova yɔ be Arimatia le Yesu ŋɔli ene, eye Arimatia kple Silo dome ƒe didimee nye ema.\nAleke Xana wɔ nu le xɔse me togbɔ be wolé fui hã?\nAleke Xana ƒe gbedodoɖawo ɖe eƒe xɔse fiae?\nNu ka tae Yehowa lɔ̃a esubɔla siwo le abe Xana ene la vevie?\nMɔ kawo nue nèɖoe be yeasrɔ̃ Xana ƒe xɔse le?\nƉoe Ɖe Amewo Ɖoe Ɖe Amewo Eɖe Eƒe Dzimenyawo Gblɔ Na Yehowa


Ðe Nèkpɔa Mawu Ƒe Nɔnɔme Makpɔmakpɔawoa?\nNe èkpɔ seƒoƒo aɖe si le amadede me, ɣletivi siwo le yame, alo se tsitsetse ƒe gbeɖeɖe la, ɖe nèkpɔa Wɔlaa ƒe asinudɔwɔwɔwoa? Nuwɔwɔ siwo ƒo xlã mí nana míekpɔa Yehowa ƒe nɔnɔme makpɔmakpɔawo gaglã. (Ro 1:20) Ne míetɔ vie eye míede ŋugble le nu siwo kpɔm míaƒe ŋkuwo le ŋu la, míekpɔa Mawu ƒe ŋusẽ, lɔlɔ̃, nunya kple dzɔdzɔenyenye kpakple eƒe dɔmenyonyo.—Ps 104:24.\nYehowa ƒe nuwɔwɔ siwo nèkpɔna gbe sia gbe dometɔ aɖewo ɖe? Ne dugã mee nèle gɔ̃ hã, anɔ eme be èkpɔa xeviwo alo atiwo. Ne míeléa ŋku ɖe Yehowa ƒe nuwɔwɔwo ŋu la, akpe ɖe mía ŋu míaɖe dzimaɖitsitsi dzi akpɔtɔ, susu nyui nanɔ mía si ɖe míaƒe kuxiwo ŋu, eye wòana míagaxɔ Yehowa dzi ase be alé be na mí yi mavɔ me. (Mt 6:25-32) Ne viwo le asiwò la, kpe ɖe wo ŋu woakpɔ Yehowa ƒe nɔnɔme siwo ɖeke mesɔ kplii o la. Ne Mawu ƒe nuwɔwɔwo va le dzi lém na mí ɖe edzi la, ana míagate ɖe Wɔlaa ŋu wu.—Ps 8:3, 4.\nMIKPƆ VIDEO SI NYE MAWU ƑE NUWƆWƆ WƆNUKUWO ÐEA EƑE GÃNYENYE FIANA—KEKELI KPLE AMADEDE, EYOME MIAÐO BIABIA SIAWO ŊU:\nNu kae nana míekpɔa amadedewo?\nNu kae nana míekpɔa amadede vovovowo le amadede ɖeka ma me?\nNu ka tae míekpɔa amadede vovovowo le yame?\nAmadede siwo dze le nu siwo Mawu wɔ me kawoe nèkpɔna le afi si nèle?\nNu ka tae wòle be míadi ɣeyiɣi atsɔ alé ŋku ɖe nu siwo Mawu wɔ ŋu?\nNu kae kekeli kple amadede na míesrɔ̃ tso Yehowa ƒe nɔnɔmewo ŋu?


GBE BUBU Albanian Arabic Armenian (West) Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Estonian Eŋlisi Eʋegbe Finnish Franse Ga Georgian German Greenlandic Haitian Creole Hiligaynon Hungarian Igbo Indonesian Italian Japanese Kirghiz Korean Latvian Lithuanian Malagasy Malayalam Mizo Moore Myanmar Norwegian Ossetian Papiamento (Aruba) Papiamento (Curaçao) Persian Polish Portuguese Rarotongan Romanian Samoan Sepedi Setswana Seychelles Creole Shona Silozi Sinhala Slovak Slovenian Spanish Sranantongo Swahili Swedish Tagalog Tatar Thai Tsonga Turkish Ukrainian Urdu Vietnamese\nLE DUKƆ aɖewo me la, ɖeviwo lɔ̃a gedidi le wotɔ siwo wofena kplii ŋu to gbekui siwo léna ɖe nu ŋu kɔkɔ ɖe woƒe awudziwuiwo ŋu me. Gbekuiawo léna ɖe awu siawo ŋu goŋgoŋ, eye nuka kee amesi ƒe awu ŋu wolé ɖo ɖawɔ o—azɔlie wòɖazɔ o, due wòɖasi o, eɖokuie wòɖaʋuʋu o, alo kpoe wòɖati o—gbekuiawo meɖena o. Mɔ si dzi woato aɖe wo ɖa koe nye be woatsɔ asi aɖe wo ɖekaɖekae le awua ŋu. Le ɖeviwo gome la, enye fefe si doa dzidzɔ na wo ŋutɔ.\nNyateƒee be menye amesiamee kpɔa dzidzɔ ne gbekuiwo lé ɖe eƒe awuwo ŋu ya o, ke hã, alesi gbekuiawo te ŋu léna ɖe nu ŋui la wɔa nuku na amesiame. Aleae amesi wɔa nuteƒe hã nɔna. Amesi nye nuteƒewɔla kuna ɖe ame bubu ŋu goŋgoŋ le ƒomedodo si nɔna anyi ɖaa me. Eyia edzi wɔa nusiwo alé ƒomedodoa ɖe te eye wòtsɔa eme gbanɔamedziwo pɛpɛpɛ nuteƒewɔwɔtɔe ne nɔnɔmewo na wòsesẽ gɔ̃ hã. Nya “nuteƒewɔwɔ” hea susu yina nɔnɔme nyoameŋuwo abe nyateƒetɔnyenye, kukuɖenuŋu, kple ɖokuitsɔtsɔna dzi. Ke hã, ne amewo ƒe nuteƒewɔwɔ doa dzidzɔ na wò la, ɖe wò hã nàte ŋu aɖoe kplikpaa awɔ nuteƒe na amewoa? Ne àte ŋui la, amekae wòle be nàwɔ nuteƒe na?\nNuteƒewɔwɔ le Srɔ̃ɖeɖe Me—Nuhiahiã Vevi Aɖee\nSrɔ̃ɖegbenɔnɔ mee nye teƒe siwo nuteƒewɔwɔ hiã le vevie la dometɔ ɖeka, gake nublanuitɔea, afima boŋue nuteƒemawɔmawɔ bɔna ɖo zi geɖe. Srɔ̃ŋutsu kple srɔ̃nyɔnu siwo léa woƒe srɔ̃ɖeɖe me tam si woka me ɖe asi—si fia be, woli ɖekae eye wo dometɔ ɖesiaɖe wɔa nusi aɖe vi na nɔvia—la le afɔ vevi aɖe si ahe dzidzɔkpɔkpɔ kple dedienɔnɔ vɛ na wo ɖem. Nukatae? Elabena ɖe wowɔ amegbetɔwo kple dzɔdzɔmedidi be woawɔ nuteƒe na amewo eye be amewo nawɔ nuteƒe na wo. Esime wokplɔ Xawa vɛ na Adam le Eden-bɔa me wòzu srɔ̃a la, Mawu gblɔ be: “Ŋutsu agblẽ fofoa kple dadaa ɖi ahaku ɖe srɔ̃a ŋuti.” Nya siawo yi na srɔ̃nyɔnu hã; ele nɛ be wòaku ɖe srɔ̃aŋutsua ŋu. Ele na srɔ̃ŋutsu kple srɔ̃nyɔnu be woawɔ nuteƒe na wo nɔewo eye woawɔ nu ɖekae.—Mose I, 2:24; Mateo 19:3-9.\nEle eme baa be ƒe akpe geɖe enye sia tso ɣemaɣi. Ðe ema fia be nuteƒewɔwɔ le srɔ̃ɖeɖe me zu tsigãdzinua? Ame akpa gãtɔ aɖo eŋu be ao. Numekula siwo le Germany de dzesii be ame 80 le alafa me bu nuteƒewɔwɔ le srɔ̃ɖeɖe me be ele vevie ŋutɔ. Wowɔ numekuku evelia be woanya nɔnɔme siwo ŋu amewo kpɔa ŋudzedze ɖo wu le ŋutsuwo kple nyɔnuwo ŋu. Wobia tso ŋutsuwo ƒe hatsotso aɖe si be woaŋlɔ nɔnɔme vevi atɔ̃ siwo nyoa wo ŋu wu le nyɔnuwo ŋu, eye wobia tso nyɔnuwo ƒe hatsotso aɖe hã si be woaŋlɔ nɔnɔme vevi atɔ̃ siwo nyoa wo ŋu wu le ŋutsuwo ŋu. Nɔnɔme si ŋu ŋutsuawo kple nyɔnuawo siaa kpɔ ŋudzedze ɖo wu ɖesiaɖee nye nuteƒewɔwɔ.\nNyateƒee, nuteƒewɔwɔ nye nu vevi siwo naa srɔ̃ɖeɖe kpɔa dzidzedze la ƒe akpa aɖe. Gake abe alesi míekpɔe le nyati si do ŋgɔ mee ene la, wokafua nuteƒewɔwɔ zi geɖe tsɔ wu edede nuwɔna ŋutɔŋutɔ me. Le kpɔɖeŋu me, srɔ̃gbegbe ƒe dzidzi ɖe edzi le dukɔ geɖewo me ɖoa kpe alesi nuteƒemawɔmawɔ bɔe la dzi. Aleke srɔ̃tɔwo awɔ atsi tre ɖe nɔnɔme sia ŋu ahayi edzi aku ɖe wo nɔewo ŋu?\nNuteƒewɔwɔ Nana Srɔ̃ɖeɖe Nɔa Anyi Ðaa\nSrɔ̃tɔwo ɖea nuteƒewɔwɔ fiana ne wowɔa mɔnukpɔkpɔ ɖesiaɖe ŋudɔ tsɔ ɖoa kpe woƒe kuku ɖe wo nɔewo ŋu dzi. Le kpɔɖeŋu me, zi geɖe enyona wu ne woɖɔli nyagbɔgblɔ si nye “nye” wòzu “mía”—“mía xɔlɔ̃,” “mía viwo,” “míaƒe aƒe,” “míaƒe nuteƒekpɔkpɔwo,” kple esiawo tɔgbe. Ne srɔ̃ŋutsu kple srɔ̃nyɔnu le ɖoɖo alo nyametsotsowo wɔm la—eɖaku ɖe afisi woanɔ, dɔwɔɖui, vihehe, modzakaɖeɖe, mɔkeke yiyi, alo mawusubɔsubɔ nuwɔnawo ŋu o—anyo be woabu wo nɔewo ƒe seselelãmewo kple nukpɔsusuwo ŋu.—Lododowo 11:14; 15:22.\nSrɔ̃tɔwo ɖea nuteƒewɔwɔ fiana ne wo dometɔ ɖesiaɖe na nɔvia se le eɖokui me be yehiã hele vevie. Nyɔnu srɔ̃tɔ sena le eɖokui me be yemele dedie o ne srɔ̃aŋutsu dona vivi ɖe nyɔnu bubu aɖe ŋu akpa, eye nenema ke ŋutsu srɔ̃tɔ hã sena le eɖokui mee ne srɔ̃anyɔnu dona vivi ɖe ŋutsu bubu ŋu akpa. Biblia xlɔ̃ nu ŋutsuwo be woaku ɖe “[woƒe] ɖekakpui me srɔ̃” ŋu. Mele be srɔ̃ŋutsu naɖe mɔ nyɔnu bubu si menye srɔ̃a o la ƒe nu nalé dzi nɛ o. Le nyateƒe me la, mele be wòanɔ agbegbegblẽ kple nyɔnu bubu aɖeke o. Biblia xlɔ̃ nu be: “Amesi wɔ ahasi kple nyɔnu aɖe la, tagbɔ gbegblẽtɔ wònye; amesi le didim be, yeatsrɔ̃ yeƒe agbe la, eyae wɔa ale nusia tɔgbe.” Nuteƒewɔwɔ ƒe dzidzenu kɔkɔ ma ke dzie wobia tso srɔ̃nyɔnuwo hã si be woawɔ ɖo.—Lododowo 5:18; 6:32.\nÐe nuteƒewɔwɔ le srɔ̃ɖeɖe me ɖena via? Ẽ, eɖea vi. Enana srɔ̃ɖeɖea galia ke wu, henɔa anyi ɖaa, eye wòɖea vi na srɔ̃tɔawo dometɔ ɖesiaɖe. Le kpɔɖeŋu me, ne srɔ̃ŋutsu tsia dzi ɖe srɔ̃anyɔnu ƒe dedienɔnɔ ŋu nuteƒewɔwɔtɔe la, nyɔnua sena le eɖokui me be yele dedie eye enana wòɖea nɔnɔme nyui geɖe fiana alesi wòate ŋui. Nenema ke wònɔna le srɔ̃ŋutsua hã gome. Alesi wòɖoe kplikpaa wɔa nuteƒe na srɔ̃a kpena ɖe eŋu wòtua gɔmeɖose dzɔdzɔewo me lelé ɖe asi ƒe nɔnɔme ɖo le eƒe agbemenuwɔnawo katã me.\nNe srɔ̃ŋutsu kple srɔ̃nyɔnu le nɔnɔme sesẽwo me tom la, woƒe nuteƒewɔwɔ na wo nɔewo ana woase le wo ɖokui me be yewole dedie. Gake ne kuxiwo do mo ɖa le srɔ̃ɖeɖe si me womewɔa nuteƒe na ame nɔewo le o me ya la, sẽ kple sẽ ko la, wodina be yewoaklã tso yewo nɔewo gbɔ alo yewoagbe yewo nɔewo. Zi geɖe la, afɔɖeɖe ma mekpɔa kuxiawo gbɔ o, ke boŋ enyea taɖeɖe le kuxiwo te aɖade ta bubuwo te. Le ƒe 1980-awo me la, awudodo ƒe atsyãwo ŋuti ɖaŋuɖola aɖe si wonya nyuie la dzo le srɔ̃anyɔnu kple eƒe ƒomea gbɔ. Ðe tre si wòva zu na wòkpɔ dzidzɔa? Le ƒe 20 megbe la, elɔ̃ ɖe edzi be dzodzo le wo gbɔ “na metsi akogo eye wòtena ɖe dzinye henana metsia zãdomadɔlɔ̃e eye dɔdɔnenyo dodo na ɖeviawo dzroam vevie.”\nNuteƒewɔwɔ le Dzilawo Kple Ðeviwo Dome\nNe dzilawo wɔ nuteƒe na wo nɔewo la, anɔ eme godoo be ana wo viwo nasrɔ̃ alesi wowɔa nuteƒee. Ne ɖevi siwo wonyi le ƒome si ɖea nuteƒewɔwɔ kple lɔlɔ fiana me va tsi la, anɔ bɔbɔe na wo be woawɔ nuteƒe le beléle na wo srɔ̃wo kple wo dzila siwo tsitsime ƒe gbɔdzɔgbɔdzɔwo anɔ fu ɖem na la me.—Timoteo I, 5:4, 8.\nEle eme baa be menye ɣesiaɣie dzilaawo trea dɔnɔ alo ŋusẽmanɔŋutɔ zuzu o. Ɣeaɖewoɣi la, wo vi aɖe boŋue ahiã na beléle si bia nuteƒewɔwɔ. Aleae wònɔ le Herbert kple Gertrud—siwo nye Yehowa Ðasefowo—la gome hena ƒe 40 sɔŋ. Lãmekawo ƒe gbɔdzɔgbɔdzɔdɔ vɔ̃ɖi aɖe va ɖe fu na wo viŋutsu, Dietmar, le eƒe agbenɔƒewo katã me. Le ƒe adre mamlɛ siwo do ŋgɔ na Dietmar ƒe ku, le November 2002 me, me la, ehiã be ame nanɔ eŋu anɔ be lém nɛ ɣeawokatãɣi zã kple keli. Edzilawo kpɔ eƒe nuhiahiãwo gbɔ nɛ lɔlɔ̃tɔe. Wona wova ɖi dɔdanu alo mɔ̃ siwo woatsɔ akpɔ eƒe lãmesẽnyawo gbɔ gɔ̃ hã ɖe woƒe aƒeme eye woyi ɖaxɔ dɔnɔgbɔkpɔkpɔ ƒe hehe hã. Nuteƒewɔwɔ na ƒomea me tɔ ƒe kpɔɖeŋu nyui kae nye si!\nNuteƒewɔwɔ Le Vevie Hena Xɔlɔ̃dzedze\nNyɔnu aɖe si ŋkɔe nye Birgit gblɔ be: “Ame ate ŋu akpɔ dzidzɔ ne srɔ̃ mele esi o hã, gake esesẽ be ame nakpɔ dzidzɔ ne xɔlɔ̃ mele esi o.” Ðewohĩ àlɔ̃ ɖe nya sia dzi. Èɖanye srɔ̃tɔ loo alo tre o, xɔlɔ̃ nyui ƒe nuteƒewɔwɔ na wò ana nàkpɔ dzidzɔ eye wòana wò agbe nanyo ɖe edzi wu. Gake ne srɔ̃tɔe nènye la, ele be srɔ̃wò nanye xɔ̃wò vevitɔ kekeake.\nXɔlɔ̃ menye amenyanyɛ dzro aɖe ko o. Amenyanyɛ geɖewo ate ŋu anɔ mía si—woanye aƒelikawo, hatiwo, kple amesiwo míedoa goe enuenu. Gake xɔlɔ̃ vavã ƒe amesinɔnɔ bia ɣeyiɣi kple ŋusẽ geɖe, hekpe ɖe seselelãme ƒe ɖokuitsɔtsɔna blibo ŋu. Enyea bubu be woanye ame aɖe ƒe xɔlɔ̃. Xɔlɔ̃dzedze ɖea vi geɖe na ame, ke hã, elɔa agbanɔamedziwo tsɔtsɔ hã ɖe eme.\nDze tuameɖowo ɖoɖo kple mía xɔlɔ̃wo hiã vevie. Ɣeaɖewoɣi la, hiahiã aɖee ado dzea ɖa. Birgit ɖe eme be: “Ne kuxi aɖe dze ŋgɔ mía dometɔ aɖe la, mía kple xɔ̃nyenyɔnu, míeƒoa ka na mía nɔewo zi ɖeka alo zi eve le kwasiɖa ɖeka me. Nyanya be eli helɔ̃ faa be yeaɖo to la nyea dzidzeme gã aɖe.” Mele be adzɔgenɔnɔ tso ame nɔewo gbɔ nanye mɔxenu na xɔlɔ̃dzedze o. Gerda kple Helga le adzɔge tso wo nɔewo gbɔ kilometa akpe geɖe, ke hã, wonye xɔlɔ̃ veviwo hena ƒe 35 kple edzivɔwo. Gerda gblɔ be: “Míeŋlɔa agbalẽ na mía nɔewo edziedzi, hegblɔa nusiwo me tom míele kple míaƒe seselelãme ememetɔwo, eɖanye dzidzɔnya alo nublanuinya o, na mía nɔewo. Agbalẽ siwo mexɔna tsoa Helga gbɔ doa dzidzɔ nam ale gbegbe. Mía kplii ƒe nuŋububu to mɔ ɖeka pɛpɛpɛ.”\nNuteƒewɔwɔ hiã vevie le xɔlɔ̃dzedze me. Nuteƒemawɔmawɔ zi ɖeka aɖe ko hã ate ŋu agblẽ amesiwo nye xɔlɔ̃wo hena ɣeyiɣi didi gɔ̃ hã dome. Xɔlɔ̃ adodoewo te ŋu ɖona aɖaŋu na wo nɔewo le woƒe dzimenya ɣaɣlawo gɔ̃ hã ŋu zi geɖe. Xɔlɔ̃wo gblɔa nyawo faa tso dzime na wo nɔewo eye womevɔ̃na be ame kemɛa ada ye ɖe anyi alo aʋu go yeƒe nya o. Biblia gblɔ be: “Xɔlɔ̃ lɔ̃a ame ɣesiaɣi, eye wòtrɔna dzɔa ame nɔvi le hiã me.”—Lododowo 17:17.\nEsi mía xɔlɔ̃wo te ŋu kpɔa ŋusẽ ɖe alesi míebua tamee, alesi míesena le mía ɖokui mee, kple alesi míewɔa nui dzi ta la, ele vevie be míadze xɔlɔ̃ amesiwo ƒe agbenɔnɔ wɔ ɖeka kple mía tɔ. Le kpɔɖeŋu me, kpɔ egbɔ be yedze xɔlɔ̃ amesiwo ƒe dzixɔsewo, agbenyuinɔnɔ ŋuti nukpɔsusu, kpakple nyui kple vɔ̃ ŋuti dzidzenuwo wɔ ɖeka kple tɔwòwo la ko. Xɔlɔ̃ mawo tɔgbe akpe ɖe ŋuwò be nàɖo wò taɖodzinuwo gbɔ. Ne èbu eŋu kpɔ la, nukatae nàdi be yeade ha kplikplikpli kple ame aɖe si ƒe agbenɔnɔ kple eƒe dzidzenuwo to vovo kura tso tɔwò gbɔ ɖo? Biblia ɖe alesi wòle vevie be woatia xɔlɔ̃ nyuitɔe fia esi wògblɔ be: “Ne èzɔ kple nunyalawo la, àdze nunya; ke ne ède ha kple bometsilawo la, àzu ame gbegblẽ.”—Lododowo 13:20.\nWoate Ŋu Asrɔ̃ Nuteƒewɔwɔ\nNe ɖevi srɔ̃ alesi wokɔa gbekui si léna ɖe nu ŋu ɖe ame ƒe awu me la, adi godoo be yeanɔ fefe sia fem edziedzi. Woate ŋu agblɔ nya sia ke le amesi nye nuteƒewɔla hã ŋu. Nukatae? Elabena zi alesi míele nuteƒe wɔm la, zi nenemae nuteƒewɔwɔ ava nɔ bɔbɔe na míi. Ne ame aɖe srɔ̃ nuteƒewɔwɔ le ƒomea me tso eƒe ɖevime ke la, ava nɔ bɔbɔe nɛ be wòatu xɔlɔ̃wɔwɔ si nɔ te ɖe nuteƒewɔwɔ dzi ɖo. Le ɣeyiɣi aɖe megbe la, xɔlɔ̃dzedze ma tɔgbe si me tsi metona o, si nɔa anyi ɖaa, ate ŋu ana ame nava lé nuteƒewɔwɔ me ɖe asi le srɔ̃ɖeɖe me. Esia ate ŋu akpe ɖe amea ŋu hã be wòawɔ nuteƒe le xɔlɔ̃dzedze si le vevie wu ɖesiaɖe la me.\nYesu gblɔ be se vevitɔ enye be woalɔ̃ Yehowa Mawu kple dzi blibo, luʋɔ blibo, tamesusu blibo kpakple ŋusẽ blibo. (Marko 12:30) Esia fia be ele be míawɔ nuteƒe na Mawu bliboe. Nuteƒewɔwɔ na Yehowa Mawu hea teƒeɖoɖo gbagowo vɛ. Magblẽ mí ɖi akpɔ alo ade ŋukpe mo na mí gbeɖe o, elabena eya ŋutɔ gblɔ be: “Nuteƒewɔla menye.” (Yeremya 3:12, NW) Nyateƒee, nuteƒewɔwɔ na Mawu hea teƒeɖoɖo mavɔwo vɛ.—Yohanes I, 2:17.\nXɔlɔ̃ nyui ƒe nuteƒewɔwɔ na wò ana nàkpɔ dzidzɔ\nƑomea me tɔ wɔnuteƒewo kpɔa wo nɔewo ƒe nuhiahiãwo gbɔ na wo\nƉoe Ɖe Amewo Ɖoe Ɖe Amewo Viɖewo Le Nuteƒewɔwɔ Me\nw05 9/1 axa 4-7


Yohanes 17 | Biblia Le Internet Dzi | Xexe Yeye Gɔmeɖeɖe (1984)\n17 Yesu gblɔ nya siawo, eye esi wòfɔ mo dzi kpɔ dziƒo la, egblɔ be: “Fofo, gaƒoƒo la de; do viwò la ɖe dzi, ne viwò la nado wò ɖe dzi, 2 abe ale si nèna ŋusẽe ɖe ŋutilãwo katã dzi, be ame siwo nètsɔ nae la ƒe xexlẽme bliboa la, wòana agbe mavɔ wo ene. 3 Esiae nye agbe mavɔ la: be woanɔ wò, Mawu vavã ɖeka la, kple Yesu Kristo, si nèdɔ ɖa la, ŋuti sidzedze xɔm. 4 Medo wò ɖe dzi le anyigba dzi, esi mewu dɔ si nètsɔ nam be mawɔ la nu. 5 Eya ta Fofo, tsɔ ŋutikɔkɔe si nɔ asinye le gbɔwò hafi xexea va dzɔ la dom ɖe dzi le ɖokuiwò gbɔ. 6 “Meɖe wò ŋkɔ la fia ame siwo nèɖe tso xexea me nam. Tɔwòe wonye, eye nètsɔ wo nam, eye wowɔa wò nya la dzi. 7 Wova nyae azɔ be nu siwo katã nètsɔ nam la tso gbɔwò; 8 elabena nya siwo nètsɔ de asi nam la, metsɔ wo na wo, eye woxɔ wo, eye wova nyae vavã be meva abe tewòƒenɔla ene, eye woxɔe se be wòe dɔm ɖa. 9 Mele kuku ɖem ɖe wo ta; mele kuku ɖem, menye ɖe xexea ta o, ke boŋ ɖe ame siwo nètsɔ nam la ta; elabena tɔwòe wonye, 10 eye nu siwo katã nye tɔnye la, tɔwòe, eye tɔwòwo hã tɔnyee, eye wodom ɖe dzi le wo dome. 11 “Azɔ hã, nyemegale xexea me o, gake woawo ya wole xexea me, eye megbɔna gbɔwò. Fofo kɔkɔe, kpɔ wo ta le wò ŋutɔ wò ŋkɔ si nènam la ta, bene woawɔ ɖeka abe ale si míawo hã míewɔ ɖeka ene. 12 Esi menɔ wo gbɔ la, menɔ wo ta kpɔm le wò ŋutɔ wò ŋkɔ si nètsɔ nam la ta; eye medzra wo ɖo, eye wo dometɔ aɖeke metsrɔ̃ o, negbe tsɔtsrɔ̃vi la ko, bene ŋɔŋlɔ la nava eme. 13 Gake fifia la, megbɔna gbɔwò, eye mele nya siawo gblɔm le xexea me bene nye dzidzɔ la nanɔ wo me, eye wòayɔ wo fũu. 14 Metsɔ wò nya la na wo, gake xexea lé fu wo, elabena womenye xexea ƒe akpa aɖeke o, abe ale si nyemenye xexea ƒe akpa aɖeke o la ene. 15 “Nyemele biabiam be nàɖe wo ɖa le xexea me o, ke boŋ be nàkpɔ wo ta le vɔ̃ɖitɔ la ta. 16 Womenye xexea ƒe akpa aɖeke o, abe ale si ko nyemenye xexea ƒe akpa aɖeke o la ene. 17 Kɔ wo ŋu to nyateƒe la me; wò nya la nye nyateƒe. 18 Abe ale si nèdɔm ɖe xexea me ene la, nye hã medɔ wo ɖe xexea me. 19 Eye mele ɖokuinye ŋu kɔm le wo ta, bene woakɔ woawo hã ŋu to nyateƒe la me. 20 “Mele biabiam, menye ɖe ame siawo ɖeɖe nu ko o, ke ɖe ame siwo xɔa dzinye sena to woƒe nya dzi la hã nu; 21 bene wo katã woawɔ ɖeka, abe ale si wò Fofo la nèle ɖekawɔwɔ me kplim, eye nye hã mele ɖekawɔwɔ me kpli wò ene, bene woawo hã woanɔ ɖekawɔwɔ me kpli mí, bene xexea nanyae be wòe dɔm ɖa. 22 Azɔ hã, metsɔ ŋutikɔkɔe si nètsɔ nam la na wo, bene woawɔ ɖeka, abe ale si míewɔ ɖeka ene. 23 Mele ɖekawɔwɔ me kpli wo, eye nèle ɖekawɔwɔ me kplim, bene woana woazu blibo le nu ɖeka me, bene xexea nanyae be wòe dɔm ɖa, eye be èlɔ̃ wo abe ale si nèlɔ̃m ene. 24 Fofo, ku ɖe nu si nètsɔ nam ŋuti la, medi be, afi si mele la, woawo hã nanɔ gbɔnye, bene woakpɔ nye ŋutikɔkɔe si nètsɔ nam, elabena èlɔ̃m do ŋgɔ na xexea ƒe gɔmeɖoanyiɣi. 25 Fofo dzɔdzɔe, nyateƒee, xexea menya wò o; gake nye ya menya wò, eye ame siawo va nyae be wòe dɔm ɖa. 26 Eye mena wonya wò ŋkɔ la, eye mana woanyae, ale be lɔlɔ̃ si nètsɔ lɔ̃m la nanɔ wo me, eye manɔ ɖekawɔwɔ me kpli wo.”


Singapore Dziɖuɖua Lé Yehowa Ðasefowo De Ga Le Woƒe Xɔse Ta\nGBE BUBU Afrikaans Albanian Armenian Azerbaijani Chichewa China Mandaringbe (Bɔbɔetɔ) China Mandaringbe (Xoxotɔ) Cibemba Croatian Czech Danish Dutch Estonian Eŋlisi Eʋegbe Finnish Franse Georgian German Greek Hausa Hiligaynon Hungarian Indonesian Italian Japanese Kikaonde Kinyarwanda Kirghiz Kirundi Korean Lithuanian Malagasy Myanmar Norwegian Polish Portuguese Romanian Russian Sepedi Serbian Serbian (Roman) Sinhala Slovak Slovenian Spanish Swahili Swedish Tagalog Thai Turkish Ukrainian Vietnamese Xhosa Yoruba Zulu\nSingapore dziɖuɖua de se be ame sia ame naxɔ asrafo ƒe hehe, eye meda asi ɖe asrafo ƒe hehexɔxɔ gbegbe le dzitsinya ta dzi o. Wodea ɖekakpui Yehowa Ðasefo siwo gbe be yewomaxɔ asrafo ƒe hehe o le dzitsinya ta la gaxɔ me zi eve tre ɖe enu eye woƒe gaxɔa me nɔnɔa katã xɔa ɣleti 39.\nNe ɖekakpui Ðasefo aɖe xɔ ƒe 18 la, sea bia tso esi be wòana ŋkɔ axɔ asrafowo ƒe hehe. Ne egbe la, wotunɛ ɖe asrafowo ƒe asaɖa me ɣleti 15. Ne ɣleti 15 de la, woɖea asi le eŋu, eye wogabiana tso esi enumake be wòava xɔ asrafowo ƒe hehe. Ne egagbe la, wogadenɛ gaxɔ me ɣleti 24 sɔŋ.\nSingapore Dziɖuɖua Gbe Be Yemawɔ Ðe Dukɔ Ƒoƒuawo Ƒe Sedede Dzi O\nƔeyiɣi didi aɖee nye esia Dukɔ Ƒoƒuawo biana tso dziɖuɖu siwo le eme la si be “woada asi ɖe asrafo ƒe hehexɔxɔ gbegbe le dzitsinya ta dzi be enye tamebubu, dzitsinya kple mawusubɔsubɔ ƒe gome si le amewo si abe ale si wòle le Xexea Me Katã Ƒe Amegbetɔ Ƒe Gomenɔamesi ƒe Sewo me ene la dzi.” Togbɔ be Singapore le Dukɔ Ƒoƒuawo me tso ƒe 1965 me hã la, egbe be yemawɔ ɖe Dukɔ Ƒoƒuawo ƒe se sia dzi o. Le lɛta aɖe si Singapore dziɖuɖua ŋlɔ na Dukɔ Ƒoƒuawo Ƒe Amegbetɔwo Ƒe Gomenɔamesi Gbɔkpɔha le April 24, 2002 me la, Singapore dziɖuɖumegã aɖe gblɔ be “ne ame ɖekaɖekawo ƒe dzixɔsewo kple nuwɔnawo kple [dukɔa ƒe dedienɔnɔ ƒe gomenɔamesiwo o la] kpe ŋgo la, dukɔa ƒe dedienɔnɔ ƒe gomenɔamesiwo koe awɔ dɔ.” Dziɖuɖumegã la ŋlɔ ɖe lɛtaa me tẽe be, “Mímeda asi ɖe edzi be asrafo ƒe hehexɔxɔ gbegbe le dzitsinya ta ƒe ɖoɖoa bla xexemedukɔwo katã o.”\nWolé Yehowa Ðasefo 18 tu ɖe asrafo ƒe hehexɔxɔ gbegbe le dzitsinya ta la ta.\nWolé Yehowa Ðasefo 17 tu ɖe asrafo ƒe hehexɔxɔ gbegbe le dzitsinya ta la ta.\nWolé Yehowa Ðasefo 19 tu ɖe asrafo ƒe hehexɔxɔ gbegbe le dzitsinya ta la ta, eye wo dometɔ ɖeka nye ame si gbe be yemanye dukɔmevi si wona asrafo ƒe hehe si woate ŋu azã le aʋawɔɣi o.\nWolé Yehowa Ðasefo 15 tu ɖe asrafo ƒe hehexɔxɔ gbegbe le dzitsinya ta, eye wo dometɔ ɖeka nye ame si gbe be yemanye dukɔmevi si wona asrafo ƒe hehe si woate ŋu azã le aʋawɔɣi o.\nWolé Yehowa Ðasefo 16 tu ɖe Singapore-srafowo Ƒe Nɔƒe ɖe asrafo ƒe hehexɔxɔ gbegbe le dzitsinya ta la ta.\nDziɖuɖumegãwo gaɖo kpe edzi be Singapore dziɖuɖua meda asi ɖe asrafo ƒe hehexɔxɔ gbegbe le dzitsinya ta dzi o.\nŊutasesẽ le Singapore dukɔmevi siwo nye Yehowa Ðasefowo ŋu kple wo léle de ga do gã ɖe edzi.\nSingapore Ʋɔnudrɔ̃ƒe Kɔkɔtɔ gbe be yemagbugbɔ nyaa adrɔ̃ na Yehowa Ðasefowo o.\nSingapore dziɖuɖua te fli ɖe mɔɖeɖe si wona Yehowa Ðasefowo wonye habɔbɔ si wode agbalẽ me le se nu la me.\nNe èdi be yeakpɔ Yehowa Ðasefo siwo katã le gaxɔ me fifia le woƒe xɔse ta le Singapore la ƒe ŋkɔwo la, zi kadodo si le ete la dzi.\nWode Wo Ga Le Woƒe Xɔse Ta—Singapore (PDF)\nWode Wo Ga Le Woƒe Xɔse Ta—Singapore


GBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Estonian Eŋlisi Eʋegbe Finnish Franse Georgian German Greek Hebrew Hiligaynon Hungarian Icelandic Iloko Indonesian Italian Japanese Kikaonde Kikuyu Kinyarwanda Kirghiz Kirundi Korean Latvian Lingala Lithuanian Luvale Macedonian Malagasy Maltese Myanmar Norwegian Oromo Polish Portuguese Romanian Russian Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tahitian Thai Tigrinya Tok Pisin Tsonga Turkish Twi Ukrainian Vietnamese Xhosa Zulu\nNYATI SI LE AKPAA DZI | NU KA TUTUTUE DZƆ ÐE VIHEHE DZI?\nGake vihehe si me lɔlɔ̃ le eye wòda sɔ la kpena ɖe ɖeviwo ŋu wosrɔ̃a ale si woabu tame kple ale si woanɔ agbe nyui. Enana ɖeviwo sena le wo ɖokuiwo me be yewole dedie ne wole tsitsim. Gake afi kae míate ŋu akpɔ mɔfiame adodoewo le atsɔ ahe ɖeviwo?\nBiblia Ƒe Mɔfiamewo Nyo Na Vihehe\nYehowa Ðasefowo, ame siwo nye magazine sia talawo, xɔe se be Biblia me nyawo nyo “na nufiafia, na mokaka, na ɖɔɖɔɖo, na amehehe.” (2 Timoteo 3:16) Mɔfiame siwo nyo na vihehe kple esiwo akpe ɖe ƒomewo ŋu siaa le Biblia me. Bu eƒe kpɔɖeŋu aɖewo ŋu kpɔ.\nBIBLIA GBLƆ BE: “Bometsitsi bla ɖe ɖevi ƒe dzi ŋu.”—Lododowo 22:15.\nTogbɔ be ɖeviwo tea ŋu wɔa nu nyuiwo hã la, wowɔa bometsinu ɣeaɖewoɣi. Eya ta ehiã be woahe ɖeviwo. (Lododowo 13:24) Ne dzilawo kpɔ esia dze sii la, akpe ɖe wo ŋu woahe wo viwo nyuie.\nBIBLIA GBLƆ BE: “Mègagbe tohehe na vi o.”—Lododowo 23:13, etenuŋɔŋlɔ.\nMele be nàvɔ̃ be hehe si da sɔ nana viwòwo agblẽ nu le wo ŋu alo ana woava lé fu ye ne wotsi o. Ne èhea to na viwòawo lɔlɔ̃tɔe la, ana woasrɔ̃ ale si woabɔbɔ wo ɖokuiwo awɔ ɖe aɖaŋuɖoɖo dzi ne wogbe nya na wo, eye woava hiã nɔnɔme sia ne wotsi gɔ̃ hã.—Hebritɔwo 12:11.\nBIBLIA GBLƆ BE: “Nu si ame ƒãna la, esia kee wòaŋe.”—Galatiatɔwo 6:7.\nDzilawo dina vevie be yewoakpɔ yewo viwo ta, eye esɔ nenema hã. Ke hã, ehiã be woada asɔ. Maɖe vi aɖeke na viwòwo ne èxɔa nya ɖe wo ta ne wowɔ nu gbegblẽ alo ʋlia wo ta ne woƒe nufialawo alo ame tsitsi aɖe gblɔ woƒe nu gbegblẽ si wowɔ la na wò o. Bu ame siawo be wonye yeƒe kpeɖeŋutɔwo boŋ. Ne èwɔe alea la, ke èle viwòawo fiam be woade bubu ame tsitsiwo ŋu, eye woade bubu wò ŋutɔ hã ŋuwò.—Kolosetɔwo 3:20.\nBIBLIA GBLƆ BE: “Vi si womekpla o la dea ŋukpe mo na dadaa.”—Lododowo 29:15.\nHe viwòwo le lɔlɔ̃ me, wò nya neto mɔ ɖeka, eye nàda sɔ\nMele be dzilawo nasẽ tagbɔ le wo viwo ŋu o, gake ehiã be woakpɔ nyuie hã be yewomewɔa vi na wo o. Agbalẽ aɖe (The Price of Privilege) gblɔ be: “Dzila siwo wɔa vi na wo viwo la menana ɖeviawo kpɔnɛ be ame tsitsiwo tee wòle be yewoanɔ le aƒea me o.” Ne mèle wò ŋusẽ ŋu dɔ wɔm nyuie o la, viwòa ate ŋu asusu be yee kpɔ ŋusẽ le aƒea me. Eye godogodo la, ava wɔ nane siwo ado nuxaxa na wò kplii siaa.—Lododowo 17:25; 29:21.\nBIBLIA GBLƆ BE: ‘Ŋutsu aku ɖe srɔ̃a ŋu, eye wo ame evea woazu ŋutilã ɖeka.’—Mateo 19:5.\nLe Biblia ƒe sedede nu la, ele be ŋutsu kple nyɔnu naɖe wo nɔewo hafi adzi vi eye woakpɔtɔ anɔ wo nɔewo gbɔ ne wo viawo tsi dzo le wo gbɔ. (Mateo 19:5, 6) Le gɔmesese ma nu la, srɔ̃tɔnyenye ƒe agbae xɔ nɔƒe gbãtɔ hafi dzilanyenye ƒe agba kplɔe ɖo. Ke hã ne wotsɔ dzilanyenye ƒe agba va ɖo nɔƒe gbãtɔ la, ana ɖevia nabu “eɖokui ŋu wu ale si dze.” (Romatɔwo 12:3) Ne srɔ̃tɔwo tsia dzi ɖe wo viwo ŋu wu wo nɔewo la, woƒe srɔ̃ɖeɖea mali ke o.\nNu Si Akpe Ðe Dzilawo Ŋu\nBe dzilawo nate ŋu ahe wo viwo nyuie la, ele be woahe wo wòasɔ ɖe mɔfiame siawo nu.\nHe viwòwo le lɔlɔ̃ me. “Miganɔ dziku dom na mia viwo o, ale be dzi nagaɖe le wo ƒo o.”—Kolosetɔwo 3:21.\nWò nya neto mɔ ɖeka. “Mina miaƒe ‘Ɛ̃’ nanye ɛ̃, eye miaƒe ‘Ao’ nanye ao.”—Mateo 5:37.\nDa sɔ. “Mahe to na wò ale si dze.”—Yeremiya 30:11. *\n^ mm. 21 Àte ŋu axlẽ nu geɖe le jw.org/ee. Yi BIBLIA ƑE NUFIAFIAWO > SRƆ̃TƆWO KPLE DZILAWO, eye nyati siwo nàkpɔ le afi ma dometɔ aɖewoe nye “Hehenana Ðeviwo,” “Ale Si Nàxɔ Vinugbewɔwɔ Le Viwò Si,” “Fia Viwòwo Ale Si Woanɔ Agbe Nyui,” kple “Ale Si Nàhe Viwò Ƒewuivi.”\nApril 2015 | Nu Ka Tututue Dzɔ Ðe Vihehe Dzi?\nNYƆ! April 2015 | Nu Ka Tututue Dzɔ Ðe Vihehe Dzi?


1 Korintotɔwo 2 | Biblia Le Internet Dzi | Xexe Yeye Gɔmeɖeɖe (1984)\n2 Eya tae esi meva mia gbɔ la, nɔviwo, nyemetsɔ nya gã nya gãwo gbɔgblɔ alo nunya gã va le Mawu ƒe nya ɣaɣla kɔkɔe la gblɔm na mi o. 2 Elabena esi menɔ mia dome la, meɖoe be nye susu naganɔ naneke ŋu tsɔ wu Yesu Kristo, ame si wohe ɖe ati ŋu la o. 3 Eye meva mia gbɔ le gbɔdzɔgbɔdzɔ kple vɔvɔ̃ kpakple dzodzo nyanyanya me; 4 eye menye nunya ƒe nya, siwo ƒoa nya ɖe ame nu, lae metsɔ ƒo nu alo tsɔ ɖe gbeƒãe o, ke boŋ le gbɔgbɔ kple ŋusẽ ƒe ɖeɖe fia me, 5 bene miaƒe xɔse la naganɔ amewo ƒe nunya me o, ke boŋ Mawu ƒe ŋusẽ me. 6 Ke míele nu ƒom tso nunya ŋu le ame siwo tsi zu blibo la dome, gake menye nuɖoanyi sia ƒe nunya alo nuɖoanyi sia me dziɖulawo, siwo nu ava yi, la tɔ o. 7 Ke boŋ Mawu ƒe nunya, si woɖe fia le nya ɣaɣla kɔkɔe aɖe me, si nye nunya si le ɣaɣla, la ŋue míele nu ƒom tsoe, nunya si Mawu ɖo ɖi do ŋgɔ hena míaƒe ŋutikɔkɔe, hafi nuɖoanyiawo dze egɔme. 8 Nunya sia la, nuɖoanyi sia me dziɖulawo dometɔ aɖeke menyae o, elabena ne ɖe wonyae la, anye ne womehe ŋutikɔkɔe ƒe Aƒetɔ la ɖe ati ŋu o. 9 Gake abe ale si ko woŋlɔe ɖi ene la: “Nu siwo Mawu dzra ɖo ɖi na ame siwo lɔ̃nɛ la, ŋku mekpɔ wo o, eye to mese wo o, eye womeva ame ƒe dzi me hã o.” 10 Elabena míawoe Mawu ɖee fia to eƒe gbɔgbɔ la dzi, elabena gbɔgbɔ la dzroa nuwo katã me kpɔ, Mawu ƒe nu goglowo kura gɔ̃ hã. 11 Elabena amegbetɔwo dometɔ kae nya nu siwo le ame me, ne menye ame ƒe gbɔgbɔ si le eme la koe oa? Nenema kee ame aɖeke menya Mawu ƒe nuwo o, negbe Mawu ƒe gbɔgbɔ la koe. 12 Ke menye xexea ƒe gbɔgbɔ ye míexɔ o, ke boŋ gbɔgbɔ si tso Mawu gbɔ lae míexɔ, bene míanya nu siwo Mawu na mí dɔmenyotɔe la. 13 Nu siawoe míawo hã míegblɔna, eye menye amegbetɔwo ƒe nunyae míetsɔna gblɔa wo o, ke esiwo gbɔgbɔ la fia boŋ, eye míetsɔa gbɔgbɔmenyawo ɖea gbɔgbɔmenuwo me. 14 Gake ŋutilãmeme mexɔa Mawu ƒe gbɔgbɔ la ƒe nuwo o, elabena wonye bometsitsi nɛ; eye mate ŋu anya wo o, elabena gbɔgbɔ lae fiaa mɔ ame le wo me dzodzro me. 15 Ke hã, gbɔgbɔmeme ya dzroa nuwo katã me kpɔ nyuie, gake ame aɖeke medzroa eya ŋutɔ ya me kpɔ o. 16 Elabena “ame kae va nya Yehowa ƒe tamesusu, ne wòafia nui?” Gake míawo ya la, Kristo ƒe tamesusu le mía si.


eye megawu wò mo dzi akpɔ ɣe, ɣleti kple ɣletiviwo kpakple dziƒonuwo, eye naɖu ɖokuiwò ade ta agu na wo ahayi wo subɔ ge o, elabena ɖe Yehowa, wò Mawu, tsɔ wona dukɔ, siwo katã le dziƒoa te la.\neye wòyi ɖasubɔ mawu bubuwo hede ta agu na wo, eɖanye ɣe alo ɣleti alo dziƒonuwo katã, nusiwo ŋu nyemeɖe se le o,\nSe ɖeka ano eŋu na dumevi kple amedzro, si le mia dome la siaa.\nMigase ŋuta le amedzrowo ŋu o, elabena mia ŋutɔwo mienyã, alesi wònɔna na amedzrowo, elabena míenye amedzrowo le Egipte-nyigba dzi kpɔ?\n Meɖo ŋku anyi, eye kpɔ ɖa, ahom tu tso anyiehe, alilikpo gãa ɖe bia kɔtɔɔ, keklẽ ƒo xlã alilikpo gãa ɖe, eye dzobabla kɔtɔɔ le eme; nane le dzedzem le dzo la titina abe sika, si me kɔ keŋkeŋ ene; nu gbagbe ene do tso eme, eye woƒe nɔnɔme enye si: Woɖi amegbetɔ, ɖesiaɖe to mo ene, eye aʋala ene li na wo dometɔ ɖesiaɖe, woƒe atatiwo dze ti, woƒe afɔƒome le abe nyivi tɔ ene, eye wole dzo dam kaŋkaŋ abe ayawa ene.\nWotso anyigba didi dzi, tso dziƒo ƒe mlɔenu, Yehowa kple eƒe dziku ƒe dɔwɔnuwo, ne woagblẽ anyigba blibo la.\nSe ɖeka nanɔ mia si na amedzro kple duamevi siaa; elabena nyee nye Yehowa, mia Mawu.\nWò ɖeka koe nye Yehowa, wòe wɔ dziƒowo kple dziƒowo ƒe dziƒowo kpakple wo ŋu nuwo katã kple anyigba kple nusiwo katã le edzi, kpakple atsiaƒuwo kple nusiwo katã le wo me la; wòe na agbe wo katã, eye dziƒonuwo le ta dem agu na wò.\nKe esi dua me gbalẽŋlɔla na ameha la zi ɖoɖoe la, egblɔ bena: Efeso-ŋutsuwo, ameka gɔ̃e ti, si menya bena, Efeso du la enye Diana gã la kple legba, si ge tso dziƒo la ƒe subɔla oa?\n Ne woyi tsieƒe ke hã la, nye asi ahe wo tso afima, eye ne wolia dziƒo la, maɖiɖi wo ɖe anyi tso afima. Ne wobe ɖe Karmel ta me la, maɖi wo le afima ahe wo agbɔe, eye ne wosia ɖem ɖe atsiaƒu gɔme la, madɔ da woaɖu wo le afima.\n Eye ʋetsuviawo ƒe nɔnɔme le abe sɔ, siwo wodzra ɖo hena aʋawɔwɔ ene, eye nane le woƒe ta abe fiakuku, siwo ɖi sika ene, eye woƒe mo le abe amewo ƒe mo ene. Eye taɖa li na wo abe nyɔnuwo ƒe taɖa ene, eye woƒe aɖuwo le abe dzatawo ƒe aɖuwo ene. Eye akɔtakpoxɔnu le wo si abe gakɔtakpoxɔnu ene, eye woƒe aʋalawo me ƒe ɖiɖi le abe tasiaɖam kple so geɖe, siwo le du sim yina aʋa la ƒe ɖiɖi ene. Eye asike le wo gɔme abe dziɖegbewo ene, eye ti le wo nu, eye woƒe ŋusẽ le woƒe asikewo me, be woawɔ vɔ̃ amewo ɣleti atɔ̃ sɔŋ. Eye fiãa ɖe, si nye aʋli me dɔla la, ɖu wo dzi, eye woyɔ eŋkɔ le Hebri-gbe me be Abadon, eye woyɔnɛ le Hela-gbe me be Apolion (gblẽla).\n Ke esi amewo de asi agbɔsɔsɔ me le anyigba dzi, eye wodzi nyɔnuwo la, mawuviwo kpɔ bena, amegbetɔviwo ƒe nyɔnuwo dze tugbe ŋutɔ, eye woɖe wo dometɔ, siwo katã dze wo ŋu. Eye Yehowa gblɔ bena: Nye gbɔgbɔ maganɔ amewo me boo o, elabena ŋutilã wonye le woƒe vodada me, eye woƒe agbe me ŋkekewo nanye ƒe alafa ɖeka kple blave! Le ŋkeke mawo me la ame dzɔtsuwo le anyigba dzi; eye esi Mawu viŋutsuwo ɖe amegbetɔwo ƒe vinyɔnuwo, eye wodzi vi na wo megbe la hã wogale; woawo nye ame kako ŋkɔxɔla, siwo nɔ agbe le blema. Eye esi Yehowa kpɔ bena, amegbetɔwo ƒe vɔɖivɔ̃ɖi va sɔ gbɔ le anyigba dzi, eye woƒe tamesusuwo kple dzimedidiwo nye vɔ̃ ko ɖaa la, eve Yehowa bena, wòwɔ ame ɖe anyigba dzi, eye woɖu dzi nɛ. Eye Yehowa gblɔ bena: Matsrɔ̃ ame, siwo mewɔ la ɖa le anyigba blibo la katã dzi, tso amewo kple lãwo dzi vaseɖe nu tatawo kple dziƒoxe dzodzoewo dzi, elabena evem bena, mewɔ wo. Ke Yehowa ve Noa nu. Esia enye Noa ƒe dzidzimeviwo ŋutinya Noa enye ame dzɔdzɔe kple ame maɖifɔ le eŋɔlimetɔwo dome, eye Noa zɔ kple Mawu. Eye Noa dzi ŋutsuvi etɔ̃: Sem, Xam kple Yafet. Eye xexeame gblẽ le Mawu ƒe ŋku me, eye nu vlo wɔwɔ xɔ anyigba la dzi. Eye Mawu kpɔ bena, xexeame gblẽ keŋ; elabena amegbetɔwo katã ƒe zɔzɔme gblẽ le anyigba dzi. Tete Mawu gblɔ na Noa bena: Ŋutilãwo katã ƒe nuwuwu ɖo azɔ, elabena woƒe nu vlo wɔwɔ xɔ anyigba la dzi; kpɔ ɖa, matsrɔ̃ wo kple anyigba siaa. Tsɔ dzatiwo kpa aɖakaʋu na ɖokuiwò, eye natso eme keŋ, atsɔ aŋɔ atre eme kple ekɔgo. Eye ale nawɔe enye si; Aɖakaʋu la ƒe didime nanye abɔklugui alafa etɔ̃, eƒe kekeme nanye abɔklugui blaatɔ̃, eye eƒe kɔkɔme nanye abɔklugui blaetɔ̃. Eye naɖe fesre, siwo akɔ abɔklugui ɖeka la, ɖe aɖakaʋu la ƒe gliwo dzi aƒo xlãe godoo va kpe; eye naɖe ʋɔtru aɖakaʋu la ƒe axa dzi, eye nawɔ dzisasrã etɔ̃, etetɔ, titinatɔ kple elametɔ. Elabena nye la mana tsi naɖe anyigba la, bena ŋutilã, siwo katã le dziƒoa te, esiwo me agbegbɔgbɔ le la, natsrɔ̃, eye anyigba dzi nuwo katã naku. Ke mabia nu kpli wò bena, nayi ɖe aɖakaʋu la me, wò ŋutɔ, viwòŋutsuwo kple srɔ̃wò hekpe ɖe viwòŋutsuawo srɔ̃wo ŋu. Ɖe nu gbagbewo katã kple ŋutilãwo katã eveveve yi ɖe aɖakaʋu la me, ne woanɔ agbe kpli wò; woanye atsu kple asi Dziƒoxe dzodzoewo le woƒe ƒomeviwo nu, aƒemelãwo le woƒe ƒomeviwo nu kple nu, siwo katã tana le anyigba la dzi, le woƒe ƒomeviwo nu, wo dome eveveve woava gbɔwò, bena woanɔ agbe. Ke wò la tsɔ nuɖuɖu ƒomevi vovovo, siwo katã woɖuna la, dzra ɖo ɖe gbɔwò, bena woanye nuɖuɖu na mia kpli wo siaa. Eye Noa wɔe; alesi Mawu de se nɛ la, nenema pɛ wòwɔ.\n Le ƒe blaatɔ̃lia me le dzinu enelia ƒe ŋkeke atɔ̃lia dzi, esime mele aboyomewo dome le Kebar-tɔsisi to la, eva me be, dziƒo nu ʋu, eye mekpɔ Mawu ƒe ŋutega. Le dzinu la ƒe ŋkeke atɔ̃lia dzi la, — eya nye aboyoɖeɖe fia Yoyaxin ƒe atɔ̃ megbe — Yehowa ƒe gbe va na Xezekiel, nunɔla Buzi vi, le Kebar-tɔsisi la nu le Kaldea-nyigba dzi, eye Yehowa ƒe asi va edzi le afima. Meɖo ŋku anyi, eye kpɔ ɖa, ahom tu tso anyiehe, alilikpo gãa ɖe bia kɔtɔɔ, keklẽ ƒo xlã alilikpo gãa ɖe, eye dzobabla kɔtɔɔ le eme; nane le dzedzem le dzo la titina abe sika, si me kɔ keŋkeŋ ene; nu gbagbe ene do tso eme, eye woƒe nɔnɔme enye si: Woɖi amegbetɔ, ɖesiaɖe to mo ene, eye aʋala ene li na wo dometɔ ɖesiaɖe, woƒe atatiwo dze ti, woƒe afɔƒome le abe nyivi tɔ ene, eye wole dzo dam kaŋkaŋ abe ayawa ene. Amegbetɔ ƒe asi li na wo le woƒe aʋalawo te le go eneawo dzi; mowo kple aʋalawo li na wo ame eneawo; woƒe aʋalawo kpe wo nɔewo, eye ne wole azɔli dzi la, wometrɔa kɔ o; wo dometɔ ɖesiaɖe léa eƒe mɔ te. Woƒe mo ɖi amegbetɔ ƒe mo le ŋgɔ, wo ame enea to dzata ƒe mo ɖe ɖusi me, wo ame enea to nyitsu ƒe mo ɖe mia me, eye wo ame enea to hɔ̃ ƒe mo ɖe megbe, esia nye woƒe mowo. Woklẽ woƒe aʋala wo ɖo ta dzi me, ɖesiaɖe tsɔ eve ƒo go nɔvia, eye wotsɔ eve tsyɔ ŋuti. Ne wole yiyim la, wo dome ɖesiaɖe kpɔa eŋgɔ tẽ; afisi gbɔgbɔ la ɖo wo ɖo la, afima woyina, eye ne wole azɔli dzi la, wometrɔa kɔ o. Eye nane le nu gbagbeawo domee le abe dzoka ene hele bibim abe akakati ene, dzo la le faflam le nu gbagbeawo domee, eye eme kɔ keŋkeŋ, eye dzikedzo do tso dzoa me. Eye nu gbagbeawo le du dzi tso afi yi afi abe dzikedzo ene. Esi meɖe ŋku ɖe nu gbagbeawo la, kpɔ ɖa, tasiaɖamfɔ le nu gbagbeawo xa le anyigba le woƒe ŋgɔdze eneawo katã. Tasiaɖamfɔawo ƒe dzedzeme le abe adzagba wotsɔ wɔ wòe ene, eye wo ame eneawo katã ɖi wo nɔewo, woƒe dzedzeme kple woƒe wɔwɔme sɔ abe ɖe tasiaɖamfɔ ɖeka le nɔvia me ene. Wozɔna ɖe woƒe go eneawo me, eye ne wole yiyim la, wometrɔna o. Wo meɖotiwo la, gãnyenye kple ŋɔdzi wonye, eye ŋku le wo ame eneawo katã meɖotiwo ŋu godoo. Ne nu gbagbeawo le azɔli dzi la, tasiaɖamfɔawo nɔa yiyim le wo xa, eye ne nu gbagbeawo kɔ wo ɖokui dzi tso anyigba la, tasiaɖamfɔawo hã kɔa dzi. Afisi gbɔgbɔ la ɖo wo ɖo la, afima woyina, eye tasiaɖamfɔawo kɔa wo ɖokui dzi kpena ɖe wo ŋu; elabena nu gbagbeawo ƒe gbɔgbɔ le tasiaɖamfɔwo me. Ne woɖe zɔ la, tasiaɖamfɔawo hã ɖea zɔ, ne wòtɔ la, wotɔna, eye ne wokɔ wo ɖokui tso anyigba la, woawo hã kɔa wo ɖokui dzi; elabena nu gbagbeawo ƒe gbɔgbɔ le tasiaɖamfɔawo me. Eye nane le nu gbagbeawo ta me abe dziŋgɔli ene hele dzo sim abe kpe ɣi ene, eye wòkeke ɖe wo ta me le dziƒo gome. Woklẽ aʋala eveve ɖatɔ wo nɔewo le dziŋgɔli la te, eye ɖesiaɖe tsɔ eve tsyɔ ŋuti. Eye esi wole yiyim la, mese woƒe aʋalawo me le ɖiɖim abe tɔ gãwo ƒe hoowɔwɔ, abe ŋusẽkatãtɔ ƒe gbeɖeɖe kple aʋakɔwo ƒe ɣlidodo ene, eye ne wòtɔ la, woɖiɖia woƒe aʋalawo ɖe anyi. Eye gbea ɖe ɖi le dziŋgɔli, si le wo ta me la dzi; ne wòtɔ la, woɖiɖia woƒe aʋalawo ɖe anyi. Nane ɖi fiazikpui le dziŋgɔli, si le wo ta me la dzi le abe gbloti ene, eye nɔnɔmea ɖe, si ɖi amegbetɔ lã, bɔbɔ nɔ nusi ɖi fiazikpuia la dzi. Meɖe ŋku ɖe eƒe ali ŋu ɖo ta dziƒo gome, wòle abe sika, si me kɔ keŋkeŋ la ene, eye nane le dzedzem le eme godoo abe dzo ene; eye meɖe ŋku ɖe eƒe ali ŋu ɖo ta anyi me gome, wòle abe dzo ene, eye keklẽ ɖe to ɖee. Keklẽ, si ɖe to ɖee la, le abe alesi anyieʋɔ ɖina ɖe alilikpo ŋu le tsidzadza megbe ene. Esia nye Yehowa ƒe ŋutikɔkɔe ƒe nɔnɔme. Eye esi mekpɔe la, metsyɔ mo anyi, eye amea ɖe le nu ƒom mese.


GBE BUBU Afrikaans Albanian Armenian Azerbaijani Azerbaijani (Cyrillic) Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chol Croatian Czech Danish Dutch Estonian Eŋlisi Eʋegbe Fante Fijian Finnish Franse Georgian German Greek Haitian Creole Hiligaynon Hungarian Iloko Indonesian Italian Japanese Kinyarwanda Kirundi Korean Lithuanian Malagasy Malay Malayalam Nahuatl (Central) Norwegian Ossetian Polish Portuguese Portuguese (Portugal) Romanian Russian Sepedi Serbian Serbian (Roman) Sesotho (Lesotho) Setswana Sinhala Slovak Slovenian Spanish Swahili Swedish Tagalog Tahitian Tankarana Tarascan Tojolabal Totonac Tsonga Turkish Tzeltal Tzotzil Ukrainian Urdu Uzbek Uzbek (Roman) Valencian Vezo Xhosa Zulu\nEsusɔ miniti 15 ŋdi ga 7 naƒo le Tuxedo le New York. Yame le blɔ, eye tsikpewo le ta si le dziƒoxɔ tuɖedziene si le afi ma xa la dzi, eye ɖekakpuiwo kple ɖetugbuiwo le gegem ɖe xɔa me. Wodo dɔwɔwuwo kple dɔwɔfɔkpawo eye wozɔ mɔ ŋdi sia tso amedzrodzeƒewo kple aƒe siwo le nutoa me kpakple dua ƒe teƒe bubuwo le Patterson, Wallkill, kple Brooklyn gɔ̃ hã, si anɔ abe kilometa 80 ƒe didime ene va.\nGake hafi egbea naɖo la, ame siawo dometɔ akpa gãtɔ tso Amerika ƒe teƒe vovovowo kple du bubuwo gɔ̃ hã me va. Wotsɔ wo ɖokuiwo na faa va be yewoawɔ dɔ le afi sia, ɖewo hena kwasiɖa ɖeka, ɖewo hã kwasiɖa ade eye bubuwo hã ɣeyiɣi si didi wu ema. Woawo ŋutɔ wotsɔ woƒe kotokumega ɖo ʋu va evɔ womaxe fe na wo ɖe dɔ siwo woawɔ la ta o. Gake dzi dzɔ wo be yewova afi sia.\nLɔlɔ̃nu faa dɔwɔla siwo ade 120 ye le afi sia egbea, eye woƒe agbɔsɔsɔme adzi ɖe edzi le ɣleti siwo gbɔna la me. Woge ɖe nuɖuxɔa me va nɔ anyi ɖe kplɔ̃wo ŋu; ame ewo ye nɔa kplɔ̃ ɖeka ŋu. Wo dometɔ geɖe wɔ kɔfi le nonom esime halã mème le ʋeʋẽm lilili tso dzodoƒea. Le ŋdi ga 7 pɛpɛpɛ la, wokpɔ Biblia me dzodzroa le television siwo woda ɖe xɔa me ƒe teƒeteƒewo la dzi. Le miniti wuiatɔ̃ megbe la, kplɔ̃ŋusubɔlawo tsɔ ŋdinuɖuɖu vɛ. Wotsɔ halã mème, dzogbɔ, koklozi kple abolo vɛ. Nuɖuɖua sɔ gbɔ.\nEsi wodo gbe ɖa le nuɖuɖua ƒe nuwuwu vɔ la, dɔ kpã azɔ. Ame siwo nye xɔtulawo nɔ dze ɖom dzidzɔtɔe, kuku le ta na wo, woɖɔ gaŋkuiwo kple awu siwo ana woakpɔ wo nyuie le viviti me gɔ̃ hã, eye wobla alidziblanu si ŋuti woti dɔwɔnu gbogbo aɖewo ɖo.\nDɔ si dze ŋgɔ woe nye be woatrɔ teƒe sia si nye Tuxedo Agbalẽwɔƒe tsã la wòazu nudzraɖoƒe hena Yehowa Ðasefowo ƒe dɔwɔƒegã la tutu le Warwick, si medidi tso afi sia gbɔ o. Wole xɔ dɔmewo kple dɔwɔxɔwo, dɔwɔƒewo kple nudzraɖoƒewo tum ɖe xɔ siwo le afi ma xoxo la me. Le Braɖa, March 12, 2013 dzi la, dziɖuɖudɔwɔƒe si kpɔa xɔtunyawo gbɔ da asi ɖe Tuxedo xɔtudɔa dzi.\nAleke woxɔa ɣeyiɣi kpui aɖe ƒe lɔlɔ̃nu faa dɔwɔla siawo ne wova ɖo dɔwɔƒe sia? William si tso New Jersey gblɔ be: “Ne èva ɖo la, nɔvi siwo le vavalawo xɔƒea agblɔ nu vevi siwo hiã la na wò—afi si wò xɔ dɔme le, afi si nàto ayi xɔa me kple ale si nàzã safuiawo. Ame sia ame lɔ̃na faa kpena ɖe ame ŋu. Ne èva ɖo Tuxedo la, woana nàdo go miaƒe dɔŋgɔnɔla le ŋdinuɖuɖu vɔ megbe, eye aɖe nu siwo wòle be nàwɔ la me na wò.”\nAleke dɔwɔwɔ le afi sia nɔna? Aƒenɔ si ŋkɔe nye Yajaira kple srɔ̃a tso Puerto Rico va le kpekpem ɖe ame siwo dea ʋɔtruwo kple ame siwo wɔa dɔ tso gliawo ŋu la ŋu. Egblɔ be: “Míefɔna ŋdi ga 4 kple afã. Míedzraa míaƒe xɔ me ɖo, noa kɔfi eye míeyina ɖaɖoa bɔs si akɔ mí la. Nu tia kɔ na mí le ŋkekea ƒe nuwuwu, gake nukoko dzi ko míenɔna. Ame sia ame nɔa dzidzɔ kpɔm.”\nAve domee Warwick ƒe anyigba la le. Aƒetɔ Zach kple srɔ̃a Beth siwo tso Minnesota le dɔ wɔm kple ame siwo le Warwick ƒe anyigbaa dzi dzram ɖo. Esi wobia Beth be nu ka tae wòva afi sia ɖo hã la, egblɔ be: “Míeka ɖe edzi be taɖodzinu nyui aɖeke megale agbe me si nyo wu Yehowa subɔsubɔ o. Míedi be míazã míaƒe aɖaŋuwo le eƒe subɔsubɔdɔa me.”\nƉoe Ɖe Amewo Ɖoe Ɖe Amewo Lɔlɔ̃nu Faa Dɔwɔlawo Le Xɔtudɔwo Wɔm Le Tuxedo\nWarwick Ŋuti Nyatakakawo—Gbãtɔ


Yesu Ðevi La Le Gbedoxɔa Me (Luka 2:41-52) | Biblia Me Ŋutinya\nKPƆ ɖevi sue ma si le nu ƒom na ame tsitsi siawo la ɖa. Wonye nufialawo le Mawu ƒe gbedoxɔ, si le Yerusalem la me. Eye ɖevi lae nye Yesu. Etsi ɖe edzi vie. Fifia exɔ ƒe 12.\nEwɔ nuku na nufialawo ŋutɔ be Yesu nya nu geɖe tso Mawu kple nusiwo woŋlɔ ɖe Biblia me la ŋuti. Gake nukatae Yosef kple Maria ya mele afisia o? Afikae wole? Na míakpɔe ɖa.\nƑe sia ƒe la, Yosef kplɔa eƒe ƒome la yia Yerusalem hena ŋkekenyui tɔxɛ aɖe, si woyɔna be Ŋutitoto la ɖuɖu. Enye mɔ didi aɖe tso Nazaret yi Yerusalem. Ʋu mele ame aɖeke si o, eye keteke aɖeke hã menɔ anyi o. Nusiawo menɔ wo si le ŋkeke mawo me o. Ame geɖe zɔa afɔ, eye wozɔa mɔ abe ŋkeke etɔ̃ ene hafi ɖoa Yerusalem.\nGake fifia Yosef ƒe ƒome la lolo. Eyata Yesu nɔviŋutsu kple nɔvinyɔnu geɖe li, siwo dzi wòle be woakpɔ. Le ƒe sia me la, Yosef kple Maria kpakple wo viwo zɔ mɔ didi la hetrɔ yi aƒe le Nazaret. Wobu be Yesu le ame bubuwo ŋu gbɔna. Gake esi zã do, eye wotsi afi aɖe dɔ la, womekpɔ Yesu o. Wodii le woƒe ƒometɔwo kple xɔlɔ̃wo dome, gake mele wo gbɔ o! Eyata wotrɔ yi Yerusalem edi ge le afima.\nMlɔeba la, wokpɔ Yesu le nufialawo gbɔ afisia. Ele to ɖom wo hele nya biam wo. Ameawo katã ƒe mo wɔ yaa le alesi Yesu nya nui la ta. Gake Maria gblɔ be: ‘Vinye, nukatae nèwɔ nusia ɖe mía ŋu? Mí kple fofowò míexa nu vevie hedi wò.’\nYesu ɖo eŋu be: ‘Nukatae miele diyem? Ðe mienya be ele nam be manɔ Fofonye ƒe aƒeme oa?’\nẼ, Yesu lɔ̃ afisi wòate ŋu asrɔ̃ nu le Mawu ŋuti le la nɔnɔ. Ðe menye nenema wòle be míawo hã míadi oa? Esi Yesu trɔ yi aƒe le Nazaret la, edea kpekpewo hena tadedeagu kwasiɖa sia kwasiɖa. Esi wònye eɖoa to nyuie ta la, esrɔ̃ nu geɖe tso Biblia la me. Mina míanɔ abe Yesu ene ahadze eƒe kpɔɖeŋu la yome.\nƉoe Ɖe Amewo Ɖoe Ɖe Amewo Yesu Ðevi La Le Gbedoxɔa Me


Nyaɖeɖefia 9 | Biblia Le Internet Dzi | Xexe Yeye Gɔmeɖeɖe (1984)\n9 Eye mawudɔla atɔ̃lia ku eƒe kpẽ la. Eye mekpɔ ɣletivi aɖe si ge tso dziƒo va dze anyigba, eye wotsɔ aʋli me safui la nɛ. 2 Eye wòʋu aʋli la nu, eye dzudzɔ do tso do la me abe dzokpo gã aɖe me dzudzɔ ene, eye do la ƒe dzudzɔ na ɣe do viviti, ya hã do viviti. 3 Eye ʋetsuviwo do tso dzudzɔ la me ɖe anyigba dzi; eye wona ŋusẽ wo, abe esi tɔgbi le anyigba dzi dziɖegbewo* si ene. 4 Eye wogblɔ na wo be woagawɔ nuvevi aɖeke anyigba dzi numiemie aɖeke alo gbe mumu aɖeke alo ati aɖeke o, negbe ame siwo Mawu ƒe nutrenu mele ŋgonu na o la ɖeɖe ko. 5 Eye woɖe mɔ na ʋetsuviawo be, woagawu wo o, ke boŋ be woawɔ fu wo vevie ɣleti atɔ̃, eye fu si wowɔ wo la nɔ abe fu si dziɖegbe wɔa ame, ne ete ame ene. 6 Eye le ŋkeke mawo me la, amewo adi ku, gake womakpɔe akpɔ o, eye woadi be yewoaku, gake ku anɔ sisim le wo gbɔ. 7 Eye ʋetsuviawo ƒe nɔnɔme ɖi sɔ siwo wobla akpa na hena aʋawɔwɔ la tɔ; eye nane nɔ woƒe ta abe sikafiakukuwo ene, eye woƒe mo nɔ abe amegbetɔwo ƒe mo ene, 8 gake woƒe ɖa ɖi nyɔnuwo ƒe ɖa. Eye woƒe aɖuwo nɔ abe dzatawo tɔ ene; 9 eye akɔtakpoxɔnu siwo le abe gakɔtakpoxɔnuwo ene la nɔ wo ŋu. Eye woƒe aʋalawo nɔ ɖiɖim abe sɔ geɖe siwo le du sim yina aʋa la ƒe tasiaɖamwo ƒe ɖiɖi ene. 10 Eye asike kple ti le wo si abe dziɖegbewo tɔ ene; eye woƒe asikewo mee woƒe ŋusẽ le be woawɔ nuvevi ameawo ɣleti atɔ̃. 11 Fia aɖe le wo nu, si nye mawudɔla si le aʋli la nu. Le Hebrigbe me la, woyɔnɛ be Abadon, gake woyɔnɛ le Helagbe me be Apolion. 12 Fuwɔame ɖeka nu va yi. Kpɔ ɖa! Fuwɔame eve bubu ava ɖe nu siawo yome. 13 Eye mawudɔla adelia ku eƒe kpẽ la. Eye mese gbe aɖe tso sikavɔsamlekpui si le Mawu ŋkume la ƒe dzowo me, 14 wògblɔ na mawudɔla adelia si si kpẽ nɔ la be: “Tu mawudɔla ene siwo wobla ɖe Frat tɔsisi gã la to.” 15 Eye wotu mawudɔla ene, siwo wodzra ɖo na gaƒoƒo kple ŋkeke kple ɣleti kple ƒe la, be woawu amewo ƒe akpa ɖeka le etɔ̃ me. 16 Eye sɔdolawo ƒe aʋakɔwo ƒe xexlẽme nɔ akpe ewo teƒe akpe ewo teƒe eve: mese woƒe xexlẽme. 17 Eye ale si mekpɔ sɔawo kple ame siwo bɔbɔ nɔ anyi ɖe wo dzi le ŋutega me lae nye esi: akɔtakpoxɔnu siwo biã abe dzo ene, siwo le blɔ vie, eye wole abe dzokpe ene la, nɔ wo ŋu; eye sɔawo ƒe ta le abe dzatawo ƒe ta ene, eye dzo kple dzudzɔ kpakple dzokpe do tso woƒe nu me. 18 Wotsɔ dɔvɔ̃ etɔ̃ siawo wu amewo ƒe akpa ɖeka le etɔ̃ me, le dzo kple dzudzɔ kpakple dzokpe si do tso woƒe nu me la me. 19 Elabena sɔawo ƒe ŋusẽ le woƒe nuwo kple woƒe asikewo me; elabena woƒe asikewo le abe dawo ene, eye ta li na wo, eye esiawoe wotsɔna wɔa nuvevii. 20 Gake ame susɔe siwo wometsɔ dɔvɔ̃ siawo wu o la metrɔ dzi me tso woƒe asinudɔwɔwɔwo me, bene woagade ta agu na gbɔgbɔ vɔ̃wo kple legba siwo wotsɔ sika kple klosalo kple gadzẽ kple kpe kpakple ati wɔ, siwo metea ŋu kpɔa nu alo sea nu alo zɔa azɔli hã o, la o; 21 eye wometrɔ dzi me tso woƒe amewuwuwo kple woƒe gbɔgbɔyɔyɔnuwɔnawo kple woƒe agbe gbegblẽ nɔnɔ kple woƒe fififiwo me o.


“Menɔ Abe Klo Si Meyia Nugbe Gblẽa Eƒe Go Ði O Ene” | Nusɔsrɔ̃\nGBE BUBU Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bicol Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kinyarwanda Kirghiz Kirundi Korean Kwangali Kwanyama Latvian Lingala Lithuanian Luo Malagasy Malay Maltese Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese Punjabi Quechua (Ayacucho) Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swati Swedish Tagalog Tahitian Tatar Thai Tigrinya Tsonga Turkish Twi Ukrainian Umbundu Uzbek Venda Vietnamese Waray-Waray Wolaita Xhosa Yoruba Zulu\n“Menɔ Abe Klo Si Meyia Nugbe Gblẽa Eƒe Go Ði O Ene”\nLE ŊKEKE asieke ƒe ɖaseɖiɖidɔ tɔxɛ si wowɔ le August kple September 1929 me la, gbeƒãɖela siwo wu 10,000 sɔŋ ye kaka nya nyuia afɔtsɔtsɔe le United States bliboa. Woma agbalẽ kple agbalẽvi siwo ade 250,000 sɔŋ. Nya nyui kakala akpe ɖeka nɔ Fiaɖuƒegbeƒãɖela siawo dome. Aleke gbegbe wodzi ɖe edzie nye esi! Bulletin, si woyɔna fifia be Míaƒe Fiaɖuƒe Subɔsubɔdɔ, gblɔ tso esia ŋu be, “enye nu wɔnuku” be tso ƒe 1927 va se ɖe ƒe 1929 me ko la, mɔɖelawo ƒe xexlẽme dzi ɖe edzi zi gbɔ zi etɔ̃.\nLe ƒe 1929 ƒe nuwuwu lɔƒo la, ganyawo tɔtɔ le xexea me. Le October 29, 1929, si wova yɔ be Braɖa Vɔ̃e, dzi la, adzɔnuwo ƒe asi ɖiɖi le New York Gadedɔme Dɔwɔƒe la ale gbegbe be xexea me katã ge ɖe ɣeyiɣi si woyɔ be Ganyawo Ƒe Toyiyi Gãtɔ me. Gadzraɖoƒe akpe geɖe ɖu agba. Agbledela gãgãwo ƒe dɔ gblẽ. Adzɔnuwɔƒe gãwo tu woƒe dɔwɔƒewo. Woɖe asi le ame miliɔn geɖe ŋu le dɔ me. Le ƒe 1933 me la, woxɔa aƒe 1,000 sɔŋ le amewo si le Amerika gbe sia gbe le esi womegate ŋu le ga siwo wodo xem o ta.\nAleke ɣeyiɣiawo katã ƒe gbeƒãɖelawo wɔ te ŋu nɔ te ɖe ganyawo ƒe sesẽ ƒe ɣeyiɣi ma nu? Nu siwo kpe ɖe wo ŋu dometɔ ɖekae nye ʋu siwo ganye xɔdɔme si woto vɛ. Womexea xɔfetu alo xea adzɔ ɖe xɔdɔme siawo ta o, eye esia kpe ɖe mɔɖela geɖewo ŋu be woyi woƒe subɔsubɔdɔa dzi eye womegblẽa ga fũu o. * Le takpekpewɔɣiwo la, xɔdɔmeʋuawo zua dzeƒe na wo. Le ƒe 1934 me la, wowɔ xɔdɔmeʋu si le kpokploe evɔ womaxaxa le eme o, si me pɔmpi, mlekpui kple aba le, eye wotrɔ asi le eŋu be vuvɔ nagawɔ ame le eme o la ƒe nɔnɔmetatawo ɖe Bulletin la me hefia ale si woate ŋu awɔe tsitotsito.\nGbeƒãɖela veviedola siwo le xexea me godoo dometɔ geɖe dze woawo ŋutɔ ƒe xɔdɔmeʋuwo wɔwɔ gɔme. Victor Blackwell gblɔ be: “Nuteƒekpɔkpɔ aɖeke menɔ Noa si le tɔdziʋukpakpa me o, abe ale si ko nye hã nyemenya naneke tso xɔdɔmeʋuwɔwɔ ŋu o ene.” Gake nɔviŋutsu sia te ŋu wɔe.\nWole ʋu si ganye xɔdɔme la dem akro be woatsɔe atso tɔ le India\nƲu si ganye xɔdɔme la le Avery kple Lovenia Bristow si. Avery gblɔ be, “Menɔ abe klo si meyia nugbe gblẽa eƒe go ɖi o ene.” Nɔviŋutsu kple Nɔvinyɔnu Bristow wɔ mɔɖeɖedɔa ɖekae kple Harvey kple Anne Conrow, siwo ƒe xɔdɔmeʋua ƒe gliwo nye agbalẽgo siwo ŋu wosi aŋɔ yibɔ ɖo. Ɣesiaɣi si woho woƒe ʋua la, agbalẽgoawo ƒe ɖewo flona. Avery gblɔ be, “Ame aɖeke mekpɔ xɔdɔmeʋu ma tɔgbi kpɔ do ŋgɔ o, eye womegakpɔ ɖeke kpɔ tso ɣemaɣi o!” Egblɔ kpee be Nɔviŋutsu kple Nɔvinyɔnu Conrow kple wo viŋutsu eveawoe nye “ƒome si kpɔa dzidzɔ wu.” Harvey Conrow ŋlɔ bena, “Naneke mehiã mí kpɔ o, míenɔ dedie le Yehowa subɔsubɔ me, eye wòkpɔa mía ta lɔlɔ̃tɔe.” Conrow-ƒome bliboa de Gilead Sukua emegbe eye woɖo wo ame eneawo ɖe Peru abe dutanyanyuigblɔlawo ene.\nGiusto kple Vincenza Battaino hã wɔ mɔɖeɖedɔa ɖekae. Esi Giusto kpɔe be ye srɔ̃ fɔ fu la, wotrɔ asi le woƒe ʋu si nye ƒe 1929 ƒe Model A Ford ŋu wòzu xɔdɔmeʋu si “nya kpɔ abe amedzrodzeƒe nyui aɖe ene” ne wotsɔe sɔ kple avɔgbadɔ si me wonɔ tsã. Esi wodzi wo vinyɔnuvia la, ƒome sia yi mɔɖeɖedɔ si dzɔa dzi na wo vevie la dzi, eye woɖea gbeƒã na Italiatɔ siwo ʋu va tsi Amerika.\nAme geɖe ɖoa to nya nyuia, gake esesẽna na ame dahewo kple ame siwo mekpɔ dɔ le wɔwɔm o be woana ga ɖe Biblia-srɔ̃gbalẽawo ta. Eya ta wonaa nu sia nu si nya le wo si ko ɖe agbalẽawo ta. Mɔɖela eve ŋlɔ nu vovovo 64 sɔŋ siwo ɖetsɔlemetɔwo na wo la ɖe agbalẽ dzi. Ðeko nu siwo woŋlɔ ɖi la “le abe fiase sue aɖe me nuwoe fiasetɔa ŋlɔ ɖi ene.”\nFred Anderson do go agbledela aɖe si lɔ̃ be yeaxɔ míaƒe agbalẽwo, eye wòtsɔ dadaa ƒe gaŋkui, alo tsitsi, na ɖe wo ta. Le agble si kplɔ ema ɖo me la, ŋutsu aɖe tsɔ ɖe le míaƒe agbalẽawo me vevie gake efa konyi be, “Gaŋkui mele asinye matsɔ axlẽ nui o.” Gake esi wòɖɔ agbledela kemɛa ƒe gaŋkuia la, ete ŋu kpɔ nuŋɔŋlɔawo hexlẽ wo nyuie, eye wòdzɔ ga ɖe agbalẽawo kple gaŋkuia ta dzidzɔtɔe.\nHerbert Abbott tsɔa xadza dea eƒe ʋu me, si me wòdea koklo siwo amewo na ɖe agbalẽawo ta. Ne kokloawo de etɔ̃ alo ene ko la, eyina ɖadzraa wo le asi me eye wòtsɔa gaa dzea mɔ̃memi dea eƒe ʋu me. Egblɔ be: “Ðe wòdzɔna be penivi gɔ̃ hã menɔa mía si ɣeaɖewoɣi oa? Ɛ̃, edzɔna, gake míenana ema xea mɔ na mí o. Ne mɔ̃memi nya le ʋu me na mí ko la, míawoe nye ema yina ɖaa; míeɖoa ŋu ɖe Yehowa ŋu hekana ɖe edzi.”\nŊuɖoɖo ɖe Yehowa ŋu kple tameɖoɖo kplikpaa ye kpe ɖe Mawu ƒe amewo ŋu le ɣeyiɣi sesẽ mawo me. Gbe ɖeka esi tsi gã aɖe nɔ dzadzam la, Maxwell kple Emmy Lewis ƒu du do go le woƒe xɔdɔmeʋua me teti koe ati gã aɖe mu dze ʋua dzi hefee ɖe eve. Maxwell gblɔ be: “Nu mawo menye mɔxenu na mí o, agbemenudzɔdzɔwo ko wonye, eye meva tame na mí kpɔ be míadzudzɔ dɔa alo ana ta o. Dɔ geɖe gali míawɔ, eye míedi vevie be míawɔe.” Vɔvɔ̃ meɖo Maxwell kple Emmy kura o. Wo xɔlɔ̃wo kpe ɖe wo ŋu wogbugbɔ wɔ xɔdɔmeʋu yeye.\nLe míawo hã míaƒe ɣeyiɣi sesẽ siawo me la, ɖokuitsɔtsɔsavɔ ƒe gbɔgbɔ ma kee Yehowa ƒe Ðasefo veviedola miliɔn geɖeawo ɖena fiana. Abe mɔɖela gbãtɔ mawo ene la, míawo hã míeɖoe kplikpaa be míayi gbeƒãɖeɖedɔa dzi va se ɖe esime Yehowa nagblɔ be dɔa vɔ.\n^ mm. 5 Ɣemaɣiwo la, mɔɖela akpa gãtɔ mewɔa ŋutilãmedɔ o. Woɖea Biblia-srɔ̃gbalẽwo ƒe asi dzi kpɔtɔ na wo, eye wozãa viɖe suesue siwo wokpɔna le ga siwo amewo na ɖe agbalẽawo ta dzi la tsɔ kpɔa woƒe nuhiahiã veviwo gbɔ.